Amalkan 7 ‘Superfood’ Ini Untuk Meningkatkan Immuniti Badan Anak. Kena Cuba !

Sebagai ibu, anda selalu risau tentang pemakanan anak-anak sama ada makanan yang diambil oleh mereka sihat atau tidak. Bagi yang sudah bersekolah, anak-anak lebih cenderung untuk makan di kantin sekolah dari membawa bekal makanan yang dimasak di rumah.
Ya, bukan semua ibu tidak bekerja dan sempat untuk membuat bekal makanan anak dan tidak semua kantin sekolah bermasalah. Tetapi tidak mengapa. Anda boleh cuba amalkan tujuh ‘superfood’ ini dalam pemakanan anak tidak kira waktu dan dimana sahaja anda berada! Nak tahu? Jom kita baca!

1. Telur
http://www.food.com/
Seperti yang kita tahu, telur adalah salah satu makanan yang sangat ‘versatile’. Bukan sahaja ‘versatile’ tetapi telur juga mempunyai kadar nutrisi yang tinggi! Bila kita masukkan telur dalam pemakanan seharian anak-anak, mereka selalu menolak untuk makan telur kuning bukan? Tahukah anda, telur kuning mempunyai kandungan khasiat paling bagus untuk kekuatan immuniti anak-anak? Jadi, ajar anak untuk makan telur dengan cara yang betul dan selalu pelbagaikan menu untuk menarik minat anak -anak .

2. Salmon
http://mrfish.vn/

Ikan merupakan salah satu makanan yang perlu ada dalam diet seharian anak-anak. Antara ikan yang paling kaya dengan Omega-3, ialah ikan salmon. Mungkin harga ikan salmon agak mahal berbanding ikan lain, tetapi ternyata ikan salmon adalah sangat bagus untuk membantu perkembangan otak anak-anak. Ikut kemampuan anda juga, tidak semestinya ikan slamon perlu diambil setiap hari. Jadikan rutin makan ikan salmon hanya seminggu sekali sahaja untuk pembekalan Omega-3 yang konsisten.
3. Kekacang
http://www.gazetashekulli.org/
Kekacang seperti walnut, pistachios dan badam adalah antara jenis kacang yang boleh dijadikan contoh untuk dimasukkan dalam diet seharian anak-anak. Bukan sahaja sebagai makanan yang mampu untuk meningkatkan immuniti badan anak, tetapi juga mampu untuk menguatkan pembinaan tulang mereka. Anda boleh jadikan kekacang sebagai snek di waktu petang atau ketika mereka mengulangkaji pelajaran supaya khasiat yang berterusan.
4. Buah beri
http://inspiyr.com/
Jarang untuk ibu bapa memasukkan buah beri seperti strawberi dan blackberi dalam pemakanan anak-anak. Bukan sahaja agak sukar untuk didapati, tetapi harganya di pasaran juga agak tinggi. Namun, buah-buahan beri ini sangat kaya dengan nutrisi yang tinggi seperti dapat membantu mendapatkan kulit yang sihat dan cantik. Anda boleh sekali-sekala cuba memberikan buah beri kepada anak-anak supaya mereka lebih tahu mengenai jenis buah yang dapat menyihatkan tubuh badan mereka sendiri.
5. Buah-buahan pelbagai warna
http://www.babycentre.co.uk/
Alternatif selain menggunakan buah beri, sudah tentu buah-buahan yang mudah didapati mempunyai khasiat tersendiri. Jangan terlalu hadkan anak dengan hanya mengambil buah seperti oren dan epal sahaja. Sebaliknya, pelbagaikan jenis buah-buahan seperti, betik, pisang, anggur, dan mangga. Variasi dalam warna sebenanrnya dapat membantu menarik minat anak untuk lebih makan dan juga semestinya dapat membekalkan nutrisi untuk immuniti badan yang kuat!
6. Yougurt
http://kingofwallpapers.com/
Yougurt sudah semestinya akan menjadi pilihan kerana rasanya yang sedap. Anda boleh cuba pelbagaikan rasa yougurt untuk diberikan kepada anak-anak supaya mereka lebih tertarik. Yougurt sangat kaya dengan probiotic, iaitu bakteria baik yang dapat menyihatkan sistem usus mereka. Jadi, bukan sahaja dapat meningkatkan immuniti badan tetapi, anak-anak juga mudah untuk ke tandas kerana sistem penghadaman yang sihat.
7. Sayur-sayuran pelbagai warna
http://www.livestrong.com/
Antara yang paling tidak digemari oleh anak-anak adalah sayur. Bukannya apa, anak-anak lebih cenderung untuk tidak makana sayur kerana warna sayur yang hijau. Ini bermaksud, anda perlu juga pelbagaikan warna sayur dengan tidak hanya menghadkan pengambilan sayur berdaun hijau sahaja. Lobak merah, lada benggala berwarna dan ubi kentang juga adalah antara sayur yang boleh dimasukkan dalam makanan anak. Jadi, anak-anak tidaklah selalu bosan tak mengelak untuk makan sayur.


Amalkan 7 Zikir Ini Untuk Rezeki Melimpah Ruah

“Aku ni belum berkahwin, tapi gaji tak pernah cukup..tak boleh nak menyimpan, orang lain tu dah ada anak bini tapi rezeki tak pernah putus..”
Pernah tak anda terfikir kenapa duit anda sentiasa tak cukup? Kalau ada lebih pun mesti ada saja perkara yang berlaku yang memerlukan anda untuk mengeluarkan duit. Nak menyimpan setiap bulan mesti tak berkesempatan. Kenapa orang lain boleh je menyimpan, boleh pergi bercuti, pendek kata rezeki mereka tak pernah putus.

Rezeki bukanlah sekadar wang ringgit semata-mata, namun kesihatan yang baik, kelapangan fikiran, ketenangan hati, bebas hutang juga turut dianggap rezeki. Bagi yang beragama Islam, kita seharusnya sentiasa bersyukur dengan setiap pemberian rezeki oleh-Nya. Selain rasa syukur, kita juga perlu mengamalkan amalan-amalan zikir yang diamalkan oleh Rasulullah. Sebenarnya, terdapat beberapa jenis zikir yang mujarab untuk membuka pintu rezeki kita seluasnya.
ZIKIR PEMBUKA PINTU REZEKI YANG PERLU DIAMALKAN SETIAP HARI
1. Zikir: La Hawla Wala Quwwata Illa Billah

Zikir ini bermaksud: Tiada daya dan tiada kekuatan kecuali dengan pertolongan Allah semata-mata.

Barangsiapa yang lambat datang rezekinya hendaklah banyak mengucapkan – La hawla Wala Quwwata Illa billah. (HR. At-Tabrani)
Jadi, sentiasalah ‘ringan bibir’ melafazkan zikir ini setiap hari sebanyaknya. Sambil bekerja, sambil berzikir. Sambil melayan media sosial anda juga boleh berzikir!
2. Zikir: La Ilaha Ilallah Al Malikul Haqqul Mubin

Zikir ini bermaksud: Tiada Tuhan yang disembah melainkan Allah, Allah yang Maha Benar lagi Maha Nyata.
Barangsiapa setiap hari membaca La ilaha illalla al malikul haqqul mubin maka bacaan itu akan menjadi keamanan dari kefakiran dan menjadi penenteram dari rasa takut dalam kubur. (HR. Abu Nu’aim dan Ad Dailami)
3. Zikir: Subhanallahi Wabihamdihi Subhanallahil ‘Adziim

Zikir ini bermaksud: Maha Suci Allah dan segala puji bagi-Nya, Maha Suci yang Maha Agung.
Dari setiap kalimat itu seorang malaikat yang bertasbih kepada Allah Ta’ala sampai hari kiamat yang pahala tasbihnya itu diberikan untukmu. (HR. Al-Mustagfiri dalam Ad-Da’awat)
4. Membaca Surah Al-Ikhlas

Bacalah surah Al-Ikhlas ini setiap kali anda ingin masuk ke dalam rumah. Menurut riwayat HR. At-Tabrani, barangsiapa membaca Surah Al-Ikhlas ketika masuk rumah maka berkat bacaan menghilangkan kefakiran dari penghuni rumah dan tetangganya.
5. Selawat ke atas Nabi

Dari Umar bin Khattab dari Nabi Muhammad SAW bersabda: Barangsiapa berselawat kepadaku satu kali selawat maka Allah akan membalas sepuluh kali selawat dan mengangkatnya sepuluh darjat.
Jadi, banyakkanlah berselawat ke atas Nabi dengan jadikannya sebagai rutin setiap hari.
6. Sentiasa beristighfar

Barangsiapa melazimkan beristighfar nescaya Allah akan mengeluarkan dia dari segala kesusahan dan memberikan rezeki dari arah yang tidak pernah diduga. (HR. Ahmad, Abu Dawud dan Ibnu Majjah)
7. Setiap hari baca doa murah rezeki
Ya Allah,
Berikanlah kepada kami rezeki yang luas
Kurniakanlah kepada kami rezeki yang Halal lagi baik tanpa memberatkan kami
Ya Allah,
Jika rezeki kami ada di langit maka turunkanlah
Jika ada di bumi maka keluarkanlah
Jika jauh maka dekatkanlah
Jika dekat maka mudahkanlah
Jika sedikit maka banyakkanlah
Jika banyak maka berkatilah
Agar kami dapat menolong anak-anak yatim, fakir miskin, dan mereka yang dalam kesusahan dan kedaifan.
Ya Allah,
Kabulkanlah doa kami
Amin Ya Robbal ‘Alamin.
Selamat beramal.


Amalkan Jamu Herba ‘Homemade’ Ini, ‘Confirm’ Boleh Kurus Dan Cantik Selepas Berpantang!

Khas untuk wanita-wanita yang tengah menjalani sesi berpantang, anda mesti nak kembali kelihatan kurus kan? Biasalah, selepas bersalin ni, ada wanita yang akan kembali kurus seperti anak dara, ada juga yang akan mengalami masalah berat badan susah nak turun kan? Jadi, walaupun tengah berpantang, untuk kekal kelihatan bertenaga dan wajah sentiasa ayu, anda kena mengamalkan minuman herba ini! Tak tahu macam mana nak buat? Jom ikut resipi minuman herba yang ternyata berkesan ini.
www.facebook.com/casadiab.casadiab

JAMU ALA SPA ~ IBU CUN MACAM CLEOPATRA
7 sudu makan halba campur
1/2 sudu makan kunyit
1 sudu makan cengkih
1 batang KMC stick
3 helai bay leaf
5 kuntum bunga lawang
Lemon
Madu
www.facebook.com/casadiab.casadiab

Masukkan semua bahan dalam periuk kecuali madu dengan lemon. Tambah air 2 liter. Rebus dalam 10minit. Tunggu suam, tuang dalam gelas. Perah lemon ngan tambah 1 sudu madu. Kacau rata ikut arah lawan jam. Baca selawat, pastu niat nak kurus dan sihat. Minum pagi ngan malam sebelum makan.

www.facebook.com/casadiab.casadiab
www.facebook.com/casadiab.casadiab
Balance tu kan, boleh masuk fridge. Time nak minum, panaskan. Dah, jom tengok lak khasiat tiap bahan.
KEBAIKAN BAHAN-BAHAN YANG DICAMPURKAN
1. CAMPURAN HALBA
www.facebook.com/casadiab.casadiab
– membersihkan perut.
– mencuci darah kotor
– mengurangkan kadar glukosa darah
– Mengurangkan berlaku pengumpulan lemak-lemak baru dlm badan.
– bantu penggunaan kalori untuk timgkatkan tenaga secara semulajadi
– bantu masalah kegemukan
– kuatkan fungsi jantung.
– rawat masalah sembelit dan buasir
– lancarkan perjalanan darah
– atasi masalah senggugut (kesakitan / ketegangan sewaktu haid & pra-haid).
– legakan masalah sakit kepala / migraine.
– kuatkan fungsi rahim, merangsang & menyuburkan rahim
– ketatkan dan meremajakan rahim
– bantu atasi masalah kekurangan darah
– banyakkan air susu ibu
– aktifkan kalenjar susu
– merawat tenaga seksual
– pelihara keseimbangan kadar hormon dalam badan
– pelihara keanjalan kulit
– bagus untuk kesihatan rambut
2. KUNYIT
www.facebook.com/casadiab.casadiab
– mengawal kencing manis
– turun kan kolesterol
– merawat arthritis
– mencegah kanser
– tingkatkan imunisasi badan
– sembuhkan luka
– kawal berat badan
– lancarkan sistem penghadaman
3. BUNGA LAWANG
http://www.graylinewest.com/
– bagus untuk jantung
– hilangkan bau mulut
– mengubati cramp ketika datang haid
– atasi sembelit dan kembung perut
– redakan sakit sendi
– legakan pernafasan
– mengubati flu
– bantu sembuhkan luka
– menjaga kecantikan kulit
4. KAYU MANIS CEYLON (TRUE CONNAMON)
http://www.vivirbienesunplacer.com/
– satu satu nya kayu manis sebenar
– mengandungi kandungan coumarin yg amat rendah (0.017gm/kg) berbanding kayu manis cassia (0.31-6.97gm/kg)
– mengurangkan kolesterol
– membantu melambatkan proses penuaan
– merawat nafas berbau
– mengurangkan kadar gula dalam darah
– mampu memecahkan lemak
5. CENGKIH
www.bundakonicare.com
– merawat masalah pernafasan
– membantu sistem pencernaan
– memanaskan tubuh
– mengandungi euganol yg berfungsi mencegah pembekuan darah yg mencegah penyakit jantung dan stroke
– sumber antioksidan yg menjaga kesihatan kulit dan wajah
6. MADU
journal.sociolla.com
– meningkatkan antibodi badan
– manambah stamina
– cantik kan kulit
– memerangi bakteria dalam badan
– mencegah penuaan
– meningkatkan penyerapan nutrisi dalam badan
7. LEMON
http://www.liveitbeautiful.com/
– melancarkan pencernaan
– membersihkan darah
– memecahkan lemak di tubuh
– membantu meningkatkan stamina
8. BAY LEAF
http://skillet.lifehacker.com/
– turunkan kadar gula dalam darah
– bantu sistem pencernaan
– bagus untuk jantung
– merawat demam
– redakan sakit sakit badan
– melancarkan darah haid
– mencantikkan kulit
*Jadi, untuk para wanita di luar sana yang ingin mengekalkan kecantikkan walaupun tengah berpantang, jangan lupa untuk mencuba amalan minuman herba ini tau. Mesti ‘gorgeous’!
giphy.com
Sumber: Habibah Badar Bajrai


Amalkan Pengambilan Snek Sihat Untuk Elak Bahaya Obesiti & Gangguan Tumbesaran Anak-Anak

Seperti  yang anda sedia maklum, kanak-kanak yang sedang membesar sering berasa lapar. Hal ini kerana, mereka menggunakan tenaga yang banyak untuk menjalani aktiviti harian mereka.
Oleh itu, kebanyakan ibu bapa mengambil langkah memberikan snek untuk mengurangkan rasa lapar anak mereka sementara menanti waktu makan berikutnya.

Elakkan Pembelian Keropok & Jajan Ringan.
Namun begitu, tahukah anda pengambilan snek harus dipantau dengan teliti kerana pemberian snek yang tinggi kandungan gula, lemak, sodium dan ada pewarna serta pengawet dalam tempoh yang panjang boleh mendatangkan kemudaratan kepada tubuh anak anda?

Tak dinafikan apabila kita ke pasar raya, anak-anak pasti merengek nak beli jajan seperti keropok dan gula-gula yang mengandungi perasa dan pewarna tambahan. Dah menjadi tanggungjawab kita mendidik dan membantu anak-anak pilih makanan atau snek yang baik untuk mereka.
Kalau boleh, didik anak sejak kecil untuk mengamalkan gaya pemakanan yang sihat, misalnya dengan mengamalkan pengambilan snek sihat dan elakkan pembelian keropok dan jajan ringan kerana makanan ini tidak mengandungi sebarang zat dan khasiat untuk tubuh mereka. Hal ini cukup membimbangkan kerana ianya boleh mengakibatkan masalah obesiti jika diambil tanpa kawalan.
Kandungan pewarna dan perasa artifisial dan gula yang tinggi dalam makanan ringan boleh menjejaskan kelakuan dan fokus kanak-kanak (1)
Snek Oatmeal, Snek Sihat Untuk Semua!

Sebagai ibu bapa, anda perlu tahu”snacking time” merupakan peluang yang baik untuk anda selit dan bekalkan beberapa nutrien penting ke dalam makanan harian anak anda.  Pada masa inilah sebaiknya anda memberikan mereka makanan tambahan yang kaya dengan kandungan serat dan bijirin penuh.

Bagi anda yang masih blur dan tak tahu jenis snek yang sesuai untuk tumbesaran kanak-kanak, anda boleh cuba berikan mereka biskut oatmeal.

Biskut oatmeal adalah antara snek yang berkhasiat selain, mengandungi serat larut yang tinggi dan boleh meningkatkan bilangan bakteria berfaedah dalam sistem penghadaman anak anda. (2)
Kaya dengan karbohidrat kompleks dan serat yang baik untuk kesihatan jantung, oatmeal sangat efektif membantu mengurangkan kadar kolestrol dalam darah dan dalam masa yang sama membekalkan tenaga kepada tubuh badan kanak-kanak.
Biskut Oatmeal, Myziff Bakers Sedap + Baik Untuk Kanak-Kanak!

Buat anda yang tercari-cari snek sihat untuk anak-anak anda, Myziff Bakers ada keluarkan 3 variasi biskut oatmeal yang sesuai untuk dijadi snek ringan untuk anak-anak anda iaitu perisa Fruity Oatmeal Cookies, Almond Oatmeal Cookies dan Chocolate Oatmeal Cookies.

Haa..kalau anda terliur tengok anak anda makan biskut oatmeal MyZiff Bakers tapi anda tengah on diet, jangan bimbang… Setakat makan satu dua keping no problem sebab biskut oatmeal keluaran MyZiff Bakers ni rendah kandungan gula dan tak menggunakan sebarang telur. Jadi, selamat diambil walau tengah diet.
Dijamin halal dan 100% produk bumiputera, anda boleh layari  Instagram dan Facebook Myziff Bakers untuk maklumat lanjut. Kalau berminat nak dapatkan produk mereka nanti korang dm je mereka. Link Facebook & instagram ada dibawah.
Jom dapatkan biskut oatmeal keluaran MyZiff Bakers terus secara dalam talian di Shopee.
Instagram: MyZiff Bakers
Facebook: MyZiff Bakers.
Rujukan:

1 https://hellodoktor.com/keibubapaan/kesihatan-anak/malnutrasi/kaitan-makanan-ringan-dan-kelakuan-buruk-anak-anda/
2 https://www.healthline.com/nutrition/healthy-snacks-for-kids#TOC_TITLE_HDR_9


Amalkan Tasbih Ini Bila Penat Urus Keluarga, Insha Allah Berkesan!

Ada orang mempunyai tahap kesabaran dan tenaga yang tinggi dalam sesuatu perkara. Namun, walau setinggi mana pun ia, pasti akan terhakis jua. Disebabkan itu, eloklah amalkan tasbih Fatimah ini seperti dikongsikan Puan Mazliana Mazlan di bawah.
Tasbih ini sesuai buat ibu bapa atau sesiapa sahaja yang berada dalam situasi ini terutamanya, bila berasa penat menguruskan keluarga. Ialah tidak semuanya indah, pasti ada kesukarannya juga. Semoga mengamalkan ia seusai tiap solat anda dapat memberikan sumber kekuatan yang diperlukan.

Baca juga: 2 Perkara Ini Wanita Kena Cek Betul-Betul Sebelum Solat, Kalau Tidak Jadi TAK SAH!
AMALKAN TASBIH FATIMAH SELEPAS TIAP SOLAT BILA PENAT URUS KELUARGA

Jadi ibu ini penat sebenarnya kan. Tambah bila anak tak sihat, kita sampai tak tidur. Tiga kali ibu, kemudian baru ayah.

Syurga tu mahal. Manusia paling agung di dunia, Rasulullah S.A.W, ajar anaknya zikir kalau penat uruskan keluarga. Sesuatu yang lebih baik dari seorang pembantu.
Baca tasbih Fatimah. Cuba konsisten setiap kali waktu solat. Lima kali sehari. Yakin, kesannya ajaib.
Sumber: Facebook Mazliana Mazlan


Amaran Air Pasang Besar, Jauhi Kawasan Pantai 8-10 Oktober Ini

Penduduk di kawasan pesisir pantai di daerah ini disaran agar berwaspada sepanjang fenomena air pasang besar yang dijangka berlaku dari 8 Oktober hingga 10 Oktober ini.
Antara kawasan yang terbabit ialah Pantai Kelanang, Pantai Baru Morib, Pantai Morib, Taman Harmoni Morib, Istana Bahagia Morib, Pantai Batu Laut, Pantai Chunang dan Jeti Tanjung Sepat.

Yang Dipertua Majlis Perbandaran Kuala Langat (MPKL), Dato’ Amirul Azizan Abd Rahim berkata MPKL akan menggerakkan anggotanya untuk membuat pemantauan di kawasan tersebut yang telah dikenal pasti mengalami limpahan air laut.
Difahamkan MPKL juga telah mengeluarkan notis amaran bagi peniaga-peniaga di sekitar kawasan yang terlibat bagi memastikan keselamatan.

Sumber foto: Orang awam

Amirul Azizan berkata, berdasarkan jadual air pasang surut, daerah ini dijangka mengalami paras air tertinggi pada 8 hingga 9 Oktober ini dengan ketinggian 5.6 meter sekitar pukul 6.30 pagi hingga 7.40 pagi.
Tambahnya, keadaan pada Ahad pula menunjukkan trend penurunan dengan mencatatkan paras air tertinggi hanya pada 5.4 meter pada jam 8.13 pagi.

Kata Amirul Azizan, ekoran fenomena itu, MPKL menutup kawasan peranginan pantai dan kemudahan-kemudahan awam seperti medan selera dan kiosk di Pantai Kelanang, Pantai Baru Morib, Pantai Morib, Taman Harmoni Morib, Istana Bahagia Morib, Pantai Batu Laut, Pantai Chunang dan Jeti Tanjung Sepat.
“Orang ramai khususnya penduduk di daerah ini diingatkan agar tidak memasuki serta tidak menjalankan sebarang aktiviti air, riadah dan rekreasi di kawasan terlibat pada tarikh tersebut,” katanya.
Sumber: SelangorKini
Bagaimana Fenomena Air Pasang Besar Boleh Terjadi?
Air pasang surut terjadi disebabkan oleh putaran bumi dan tarikan graviti bulan.
Air pasang besar pula biasanya terjadi semasa bulan penuh atau anak bulan.
Apabila kedudukan matahari, bumi dan bulan dalam keadaan selari, fenomena air pasang besar akan terjadi.
Banjir hanya berlaku apabila air pasang besar disertai dengan angin kuat dan hujan lebat.
Kalau ada pertahanan persisiran pantai, kenapa banjir air pasang boleh berlaku?
Ini kerana:
1. Terdapat faktor-faktor alam yang meninggikan aras air. Perubahan cuaca boleh memberi kesan dalam masa hadapan.
2. Ban-ban yang terjejas atau pecah semasa air pasang.
3. Keterhadan rekabentuk asal struktur pertahanan persisiran pantai.
4. Faktor-faktor manusia, seperti pintu air tidak di tutup, bekalan kuasa untuk pam terputus, dan sebagainya.
Tindakan Yang Perlu Diambil
Banjir air pasang telah di ramal dan terdapat masa untuk membuat persiapan boleh dijangka.
Bila ada satu perancangan, masa yang ada boleh digunakan untuk selamatkan harta, mengurangkan kerugian and baik pulih selepas itu dapat dimanfaatkan dengan sebaik-baiknya.
Rujuk infografik di bawah untuk maklumat lanjut:


Fasa Peralihan Monsun: Amaran Ribut Petir & Hujan Lebat Mulai 24 September Ini – MET Malaysia

Peringatan buat rakyat Malaysia khususnya yang sering terlibat dengan kerja-kerja luar,  Siaran Media oleh Jabatan Meteorologi Malaysia bertarikh 22 September 2020 telah mengumumkan bahawa fasa peralihan monsun dijangka bermula pada 24 September 2020 ini dan berterusan sehingga awal November 2020.
Menurut kenyataan tersebut, dalam tempoh ini langit biasanya cerah pada waktu pagi dan kawasan di rantau negara akan menerima tiupan angin lemah dari pelbagai hala yang kondusif untuk pembentukan awan ribut petir pada sebelah petang.

SIARAN MEDIA: PERMULAAN FASA PERALIHAN MONSUN#peralihanmonsun#metmalaysia#kementerianalamsekitardanair
Posted by Malaysian Meteorological Department on Monday, September 21, 2020

Ribut Petir & Hujan Lebat Beserta Angin Kencang
Jabatan Meteorologi Malaysia mengingatkan orang awam bahawa semasa fasa peralihan monsun ini, keadaan cuaca yang lazim berlaku adalah ribut petir dan hujan lebat beserta angin kencang dalam jangka masa yang singkat terutamanya pada waktu petang dan awal malam di kebanyakan kawasan negeri-negeri di pantai Barat dan pedalaman Semenanjung, barat Sabah serta kawasan barat dan tengah Sarawak.

Keadaan ini berpotensi menyebabkan banjir kilat serta kerosakan struktur yang tidak kukuh.
Walau bagaimanapun, taburan hujan di semua negeri dijangka berada pada paras purata pada sepanjang tempoh peralihan monsun ini.

Langkah Keselamatan Semasa Ribut Petir
Justeru itu, orang ramai disaran supaya mengamalkan langkah keselamatan semasa ribut petir, antaranya:

mengelak daripada berada di kawasan lapang
menjauhi struktur yang tidak kukuh
tidak menyentuh objek besi, barang atau kabel elektrik semasa berlakunya ribut petir

Orang ramai juga boleh mendapatkan makluman ramalan cuaca terkini melalui laman web, aplikasi mobil myCuaca, media sosial Jabatan Meteorologi Malaysia (Facebook, Twitter, dsb), RakanMET dan Hotline Jabatan Meteorologi Malaysia.


Ini 10 Makanan Untuk Turunkan Darah Tinggi. Sihat Tapi Sedap!

Mengikut statistik, penghidap penyakit darah tinggi ini semakin meningkat dari masa ke semasa di seluruh dunia, termasuklah di Malaysia.
Mungkin ramai yang tahu bahawa sodium atau garam adalah antara penyebab utama penyakit ini. Oleh itu, penghidap penyakit darah tinggi perlu mengambil banyak makanan mengandungi kalsium, magnesium dan potassium.

Sebenarnya, ketiga-tiga vitamin ini boleh didapati dalam bentuk suplemen yang banyak terdapat di pasaran. Namun, tahukah anda ianya juga boleh didapati  terus daripada sumber makanan semula jadi?
Berikut ini adalah antara makanan yang paling sesuai untuk diambil untuk pesakit darah tinggi.

Foto Kredit: mygenesismedical.com

10 Makanan Penurun Darah Tinggi
1. Kacang Putih
Kacang putih sangat enak dimakan begitu saja. Ia juga boleh ditambah dalam makanan lain seperti lauk atau nasi.
Satu cawan kacang putih mengandungi 13% kalsium, 30% magnesium dan 24% potassium yang diperlukan oleh tubuh badan setiap hari.
Tip: Enak ditambahkan dalam sup, ‘side dishes’ dan pembuka selera.
2. Yogurt Bebas Lemak
Yogurt memang sedap, tetapi kenalah cari yang bebas lemak. Pastikan ia tidak mengandungi gula tambahan dan perisa tiruan.
Secawan yogurt mengandungi 49% kalsium, 12% magnesium dan 18% potassium.
Tip: Amalkan makan sewaktu sarapan pagi. Boleh juga dijadikan ‘salad dressing’ ataupun sos. Lagi bagus jika ia ‘homemade yogurt’.
3. Ikan Tilapia
Foto Kredit: thecolekitchen.wordpress.com
Sekali-sekala, hidangkan ikan tilapia sebagai lauk istimewa untuk seisi keluarga. Lebih mudah di gril atau stim, pasti enak apabila dimakan dengan kerabu mangga yang segar. Krup krap krup krap bunyinya!
Ikan ini membekalkan 8% magnesium dan potassium.
Tip: Elak menggorengnya untuk pemakanan sihat.
4. Buah Kiwi
Foto Kredit: lekhafoods.com
Buah kiwi kini mudah dijumpai di kebanyakan pasaraya. Selalunya dijadikan hiasan pada kek dan manisan seperti tart buah. Apa kata anda cuba memakannya begitu saja? Buat jus pun sedap!
Sebiji kiwi mengandungi 2% kalsium, 7% magnesium dan 9% potassium.
Tip: Ia mengandungi vitamin C jika dibandingkan dengan buah oren. Bagus dimakan segar.
5. Buah Pic
Buah pic ini jarang didapati di negara kita selain dalam bentuk yang diawet dalam air gula atau ‘syrup’. Namun, sesetengah pasaraya utama ada menjualnya dalam bentuk buah segar.
Sebiji buah pic sederhana besar mengandungi 1% kalsium, 3% magnesium dan 8% potassium.
Tip: Jika tidak suka dimakan begitu sahaja, boleh juga dijadikan smoothies.
6. Pisang
Pisang adalah antara makanan  yang paling senang untuk kita dapatkan dalam cuaca tropika. Oleh itu, manfaatkanlah pengambilannya!
Sebiji pisang sederhana besar mengandungi 1% kalsium, 8% magnesium dan 12% potassium. Pisang mampu menurunkan hormon stress dalam darah.
Tip: Boleh dimakan begitu sahaja atau dijadikan smoothies.
7. Lada Bengal Merah
Foto Kredit: egyptatfruitlogistica.com
Lada ini biasanya dipakai dalam hidangan antarabangsa seperti pizza. Tapi, sebenarnya ia juga menaikkan rasa serta aroma dalam masakan Asia seperti tomyam, lauk black pepper, atau ikan stim tiga rasa.
Secawan lada ini mengandungi 1% kalsium, 4% magnesium dan 9% potassium.
Tip: Ia mampu tahan sehingga 10 hari jika disimpan dalam peti sejuk. Masukkan lada ini dalam apa jua hidangan.
8. Brokoli
Foto Kredit: besthealthmag.ca
Sayuran ini memang banyak khasiatnya. Mungkin bukan kegemaran anak-anak, tetapi ramai yang akan mula menyukainya apabila meningkat dewasa.
Secawan brokoli yang sudah dimasak mengandungi 6% kalsium, 8% magnesium dan 14% potassium.
Tip: Selain bagus dijadikan diet untuk pesakit darah tinggi, ia juga mampu melawan kanser. Masukkan brokoli dalam sajian berasaskan sayur dan sup.
9. Ubi Kentang Manis
Foto Kredit: exeterengineering.com

Ubi kentang manis atau ‘sweet potato’ sangat mudah dicampur ke dalam masakan seperti kari, kuah lemak cili padi, atau sup ayam dan daging.
Sebiji kentang manis sederhana besar mengandungi 4% kalsium, 8% magnesium dan 15% potassium.
Tip: Makan bersama kulitnya kerana ia memberi nutrisi yang lebih banyak berbanding makan tanpa kulit. Sedap dimakan apabila ia direbus dan dipanggang.
10. Avokado
Setengah biji avokado mengandungi 1% kalsium, 5% magnesium dan 10% potassium.
Tip: Bahagian berwarna hijau gelap di bawah kulitnya mengandungi bahan yang boleh menangani masalah darah tinggi.
Makanan Semulajadi Baik Untuk Semua!
Foto Kredit: ciudadciencia.es
Seperti yang kita tahu, memang banyak khasiat makanan semulajadi seperti buah-buahan dan sayuran.
Tidak semestinya penghidap darah tinggi perlu makan makanan semula jadi ini. Bagi mereka yang ingin mengelakkan daripada terkena penyakit ini, bolehlah amal memakannya sekarang. Ia ternyata sesuai untuk semua peringkat umur dan seisi keluarga.


Ambil Berat Pekerja OKU, REV Media Group Terima Anugerah ‘Majikan Prihatin’

REV Media Group telah dipilih sebagai salah satu penerima anugerah ‘Majikan Prihatin’ oleh Pertubuhan Keselamatan Sosial (PERKESO) di atas usaha mengambil Mohd Akmal Bin Shapii, seorang kurang upaya (OKU) sebagai pekerja di bawah Insentif Pengambilan Pekerja (Program PenjanaKerjaya 3.0).
REV MEDIA GROUP PENERIMA ANUGERAH MAJIKAN PRIHATIN

Anugerah itu telah disampaikan oleh YB Datuk Seri M. Saravanan, Menteri Sumber Manusia di Karnival Kerjaya Orang Kurang Upaya (OKU) bertempat di Dewan Tun Dr Ismail, Pusat Dagangan Dunia Kuala Lumpur (WTCKL) kepada Mohd Akmal, 25 tahun, merupakan Eksekutif Jurutera Data di REV Media Group dan telah mula berkhidmat sejak bulan Jun lalu ketika negara masih dalam fasa pandemik.
Menteri Sumber Manusia, YB Datuk Seri M. Saravanan berkata, “Program hari ini merupakan kesinambungan usaha Kementerian Sumber Manusia, dalam usaha memberikan peluang yang sama rata kepada golongan ini untuk menyumbang kepada ekonomi negara.

“Ini membuktikan tiada golongan yang terabai mahupun tercicir oleh Kementerian Sumber Manusia termasuk golongan Orang Kelainan Upaya yang perlu diberikan peluang pekerjaan yang sama rata, seperti pencari kerja yang lain”, tambahnya lagi.

“ADA MAJIKAN YANG ANGGAP OKU INI BEBAN…”

Mohd Akmal tergolong dalam golongan OKU kategori kurang upaya fizikal di mana seseorang individu itu mengalami ketidakupayaan anggota badan sama ada kehilangan fungsi atau tidak mempunyai satu anggota di mana-mana bahagian anggota badan termasuklah keadaan anggota yang tidak sempurna yang mana keadaan ini akan menjejaskan keupayaannya.
Menurut Akmal, dia merupakan seorang yang normal ketika lahir namun selepas kejadian terjatuh dari buai ketika berumur tiga bulan, kakinya patah dan semakin lemah dan sudah tidak mampu untuk berjalan.
“Saya mula menggunakan kerusi roda sejak dari zaman sekolah rendah. Sebelum itu masih boleh berjalan seperti biasa namun selepas beberapa kali kejadian kaki patah, doktor mengesahkan saya mengalami osteogenesis imperfecta, gangguan tulang sejak dari dari lahir.

“Umum sedia maklum ada sesetengah majikan di luar sana yang beranggapan OKU ini menjadi beban kepada mereka. Majikan di luar sana tidak perlu berasa takut untuk mengambil warga OKU bekerja kerana kami juga boleh bekerja seperti orang biasa.
“Saya juga ingin mengambil kesempatan ini untuk mengucapkan jutaan terima kasih kepada REV Media Group, Media Prima, dan PERKESO kerana percayakan saya dan memberi saya peluang untuk berkhidmat kepada syarikat”, kata Mohd Akmal.
Ketua Pegawai Eksekutif REV Media Group, Samuel Wee berkata, “Kami semestinya berasa bangga dengan kehadiran Akmal dan percaya dia boleh berkongsi bakatnya sama seperti orang lain. Di REV Media Group dan di Media Prima umumnya, kami mengalu-alukan bakat yang pelbagai tidak kira dari sesiapa pun”.


Ambil Gambar Kreatif Bersama Si Meowy Anda Untuk Peluang Memenangi 500 set Hamper Me-O Bernilai RM300!

Memiliki Si Meowy yang sihat, bulat dengan bulu berkilat sememangnya menjadi impian semua pemilik kucing. Namun begitu, tahukah anda bahawa makanan juga memainkan peranan penting bagi memastikan tumbesaran Si Meowy anda berlaku dengan seimbang.

Pemilihan makanan yang memiliki nutrisi seimbang adalah penting untuk memastikan Si Meowy anda kekal sihat, cegas dan gembira.
Selain daripada itu, kadar pemberian makanan adalah sangat penting seperti yang disarankan di pek pembungkusan makanan bagi mengelakkan masalah kembung perut dan keragaman perut akibat perubahan yang drastik.

Me-O Bekalkan Nutrisi Yang Seimbang Buat Si Meowy Anda!

Untuk pengetahuan anda, Me-O adalah jenama makanan kucing yang dipercayai ramai dan terkenal dalam kalangan pemilik kucing. Produk Me-O datang dalam variasi makanan kering, makanan basah dalam tin, makanan basah dalam pouch dan snek (treat).

Me-O dirumus khas menggunakan taurina, vitamin C, omega 3, omega 6, zat besi, kalsium, fosfor dan vitamin D. Formula makanan Me-O juga telah dikaji bagi membantu mengelakkan berlakunya Feline lower urinary tract disease (FLUTD) selain, rendah kandungan sodiumnya.

Feline lower urinary tract disease (FLUTD) adalah sejenis penyakit yang berlaku pada saluran dan pundi kencing. Bahaya tau! Nampak macam biasa, tapi masalah ini boleh buat kucing anda tak keruan dan bising ketika buang air kecil dan berlakunya pendarahan.

Berikut adalah kebaikan nutrisi lain yang terkandung dalam makanan kucing Me-O:
1) Taurina: Asid Amina yang sangat penting untuk memelihara fungsi mata dan meningkatkan kemampuan penglihatan
2) Vitamin C: Menambah baik sistem imunisasi tubuh Si Meowy dan membantu mengurangkan stress yang berpunca daripada kawasan persekitaran.
3) Omega 3, 6 dan zat besi: Melembutkan kulit dan bulu kucing.
4) Kalsium, fosfor dan vitamin D: Menguatkan gigi dan tulang
5) Sodium rendah: Membantu menurunkan risiko tekanan darah tinggi, penyakit ginjal dan sakit jantung.
5 Variasi Makanan Kering Untuk Si Meowy Anda, Pasti Dia Suka!

Jangan tak tahu makanan kering Me-O ada 5 variasi yang terdiri daripada Daging dan Sayuran, Ayam dan Sayuran, Seafood, Gourmet dan Makerel. Kesemua 5 variasi ini memang sedap dan sesuai diambil oleh semua jenis kucing. Tak kisahlah kucing kampung, kacukan atau kucing dari baka eksotik semuanya sesuai!
Ambil Gambar Bersama Si Meowy Anda Dan Menang Hamper Bernilai RM300!

Istimewa untuk anda semua, sekarang Me-O nak bagi hamper bernilai RM300 kepada anda. Team Me-O ada 500 set hamper untuk diberikan, caranya mudah saja. Anda cuma perlu ikut langkah-langkah di bawah:
1. Like Facebook Page MyMeoCat
2. Ambil gambar Si Meowy bersama mana-mana produk makanan kucing Me-O
3. Upload gambar tersebut dan isi butiran yang diperlukan di link di bawah

<<<Peraduan Gambar Si Meowy Ceria Bersama Me-O>>>

Bagi yang nak dapatkan makanan kucing Me-O, boleh dapatkan semua produk mereka di supermarket, minimarket, kedai haiwan peliharaan and PCM Online Store https://www.pcmonlineshop.com. Nak tahu lebih lanjut mengenai khasiat dan kelebihan pengambilan makanan kucing Me-O? Anda klik saja link di bawah.
Website: Me-O
Facebook: MyMeo Cat


Ambillah Protein Tenusu. Tingkatkan Sistem Pertahanan Badan Anda – Ikuti Perkongsian Nutrionist

Dengan peningkatan kes Covid-19 yang agak merisaukan sejak kebelakangan ini, pasti ramai di antara kita yang mula mengambil langkah berjaga-jaga bukan?
Ada yang mula mengurangkan aktiviti di luar rumah, ada juga yang mula mengamalkan makanan tambahan seperti vitamin dan sebagainya untuk meningkatkan keupayaan sistem pertahanan badan kita dan juga keluarga tersayang agar terlindung dari penyakit tidak diingini.

Tapi, tahukah anda bahawa protein memainkan peranan penting dalam menyokong sistem pertahanan tubuh? Jom kita ikuti perkongsian daripada Cik Liew Yen Lee, Nutritionist dari Fonterra Brands Malaysia tentang pengambilan tenusu untuk diet seimbang.

Produk Tenusu Membekalkan Protein tinggi

Penting untuk anda tahu bahawa tidak semua makanan berprotein tinggi merupakan sumber protein yang berkualiti. Haa apa bezanya? Cik Liew menegaskan bahawa protein dari sumber tenusu merupakan salah satu sumber protein berkualiti berbanding  sumber protein dari tumbuh-tumbuhan seperti kekacang.
Protein berkualiti tinggi membekalkan kesemua asid amino perlu (essential amino acid) yang diperlukan oleh badan. ‘Asid amino perlu’ ini merupakan asid amino yang tidak dapat dihasilkan oleh badan kita, dan perlu diambil dari sumber makanan setiap hari.
‘ASID AMINO PERLU’ PENTING UNTUK BADAN
 ‘Asid amino perlu’ penting untuk membantu membina dan memperbaiki tisu-tisu badan kita. Sekiranya terdapat kekurangan dalam mana-mana ‘asid amino perlu’, badan kita tidak dapat menjalankan tugasnya dengan sempurna.
Oleh itu, anda disaran untuk mengamalkan pengambilan susu secara konsisten setiap hari bagi membantu tubuh mendapatkan sumber protein berkualiti tinggi  dalam diet seimbang.
KEKURANGAN PROTEIN SEBAGAI SALAH SATU FAKTOR YANG MEMPENGARUHI DAYA TAHAN TUBUH
Kredit foto – Pediatric Partners
Kekurangan protein harian bakal menjejaskan keupayaan badan untuk menghasilkan antibodi. Secara tidak langsung ia akan mempengaruhi proses pemulihan badan apabila dijangkiti penyakit.
Hal ini kerana protein memainkan peranan penting untuk membina komponen (contoh, antibodi) yang terlibat dalam fungsi sistem pertahanan badan dan membantu memulihkan tisu-tisu badan dalam mempercepatkan proses penyembuhan sesuatu penyakit.
Orang dewasa perlukan lebih banyak protein
Kredit foto – SHRM
Keperluan protein untuk badan adalah berbeza mengikut peringkat umur dan jantina. Lazimnya, orang dewasa memerlukan lebih banyak protein berbanding kanak-kanak.
Sebagai contoh, wanita yang berumur 30 tahun memerlukan 52g protein sehari, manakala kanak-kanak perempuan yang berusia 7 tahun memerlukan 23g protein sehari.
Tidur yang cukup juga penting
Kredit foto – The Economic Times
Bagi yang tidak tahu, pengambilan susu suam sebelum tidur dipercayai sebagai salah satu cara yang membantu untuk menenangkan badan.
Ini berkait rapat dengan sejenis asid amino dalam susu dikenali sebagai triptofan. Ianya penting dalam menyokong penghasilan hormon (1) yang terlibat dalam proses tidur dan tidur yang mencukupi adalah penting bagi menyokong sistem pertahanan yang baik yaa..
Lagi-lagi untuk anda yang selalu sibuk dengan urusan harian, jika tidak cukup tidur pasti anda akan berasa lesu pada keesokan hari sehingga boleh menjejaskan produktiviti anda.
Kenalpasti sumber protein melalui label produk
Sekiranya anda mengalami masalah untuk mengenal pasti sumber protein yang terdapat dalam sesuatu produk, sila rujuk pada label makanan produk tersebut. Kebiasaanya, ramuan makanan yang tersenarai adalah mengikut nisbah kandungan tertinggi sehingga yang paling rendah.

Sebagai contoh, jika merujuk kepada label makanan yang tertera pada Susu Tepung Penuh Krim Fernleaf. Ramuan pertama adalah susu tepung yang membekalkan sumber protein berkualiti tau!
Kami menyarankan Susu Tepung Penuh Krim Fernleaf sebagai pilihan utama kerana berdasarkan nasihat nutritionist Cik Liew, Susu Tepung Penuh Krim Fernleaf adalah diperbuat daripada 100% susu New Zealand yang membekalkan protein tenusu (sumber protein berkualiti tinggi) untuk diet seimbang anda dan keluarga.
Malah, berdasarkan carian team Sirap Limau, Susu Tepung Penuh Krim Fernleaf diperbuat daripada 100% susu dari New Zealand – salah satu negara penternak tenusu terbaik di dunia, di mana lembu-lembu mendapat jagaan yang sebaiknya untuk menghasilkan susu secara semulajadi.
Setiap hidangan susu tepung penuh krim Fernleaf membekalkan protein bersamaan 1.3 biji telur. Ia juga mengandungi nutrisi semulajadi dari susu seperti kalsium, magnesium, vitamin A, B2 dan B12. Hidangan Susu Tepung  Penuh Krim Fernleaf yang disyorkan adalah sebanyak 2-3 gelas setiap hari.
SUSU TEPUNG PENUH KRIM FERNLEF BUKAN SETAKAT SEDAP DIMINUM
Foto kredit – Shutterstock, Istock dan All White Background
Malah, tak keterlaluan rasanya kalau kami katakan susu tepung ini juga lebih ‘versatile‘ untuk digunakan sebagai gantian dalam banyak ramuan masakan.
Contohnya, ia boleh dijadikan sebagai pengganti kepada santan bagi hidangan seperti kari. Untuk pencuci mulut pula, Susu Tepung Penuh Krim Fernleaf boleh dijadikan bahan untuk puding, biskut dan sebagainya.  Ia senang dibeli dan disimpan tanpa perlu dimasukkan dalam peti sejuk. Ia sedap diminum dan lazat dalam masakan.
Jadi, tak perlulah anda runsing lagi macam mana carannya nak pastikan keluarga anda dapat menikmati hidangan berkhasiat. Fernleaf kan ada! Mudah untuk dinikmati dan yang paling penting ia membekalkan protein berkualiti tinggi.
Ingat ya, protein tenusu membekalkan sumber protein yang membantu membina dan membaiki tisu badan. Adalah penting untuk kita menyokong sistem pertahanan badan yang baik dengan mengambil protein dalam diet seimbang. Selamat mencuba!
Rujukan
(1)  Sanlier N & Sabuncular G. (2020). Sleep Biol. Rhythms 18, 89–99.


“Amin Nak Kasut Baru” – Lihat Apa Ayah Ini Buat Untuk Penuhi Permintaan Anaknya

Apa anda akan lakukan jika ada perkara yang menghalang anak anda untuk mencapai cita-citanya? Sebagai contoh, anak anda suka memasak tapi bahan masakan di rumah tidak cukup. Pastinya anda sebagai ibu bapa akan cuba sedaya upaya melengkapkan keperluan supaya anak puas meneroka bakatnya kan?
Sama seperti video yang kami temui viral di laman sosial baru-baru ini, mengisahkan seorang bapa, Mohamad Yusof yang cuba sedaya upaya memenuhi permintaan anaknya, Amin untuk memiliki kasut bola baru. Pada awalnya beliau tahu ia agak sukar tapi sekurang-kurangnya beliau berusaha untuk menggembirakan hati anaknya…

Lihat apa yang dilakukan beliau … Sediakan tisu ya!

Tinggalkan sekeping nota dengan kata-kata semangat

Semua orang ada bakat tersendiri, sama seperti Amin yang berkebolehan dalam sukan bola sepak. Dalam keseronokan menggapai cita-cita, kasut bolanya yang makin lusuh menjadi halangan. Ada suatu ketika, jaringan penaltinya tersasar kerana kasut itu…

Frust teruk Amin dibuatnya sehingga semua piala kemenangannya dibuang…

Tapi, bapanya memang bijak mengambil hati dengan tidak putus memberi semangat untuk anaknya supaya terus berkecimpung dalam sukan bola sepak. Bapa mana yang sanggup tengok anak bersedih kan? Biarpun hanya sekeping nota penuh makna ditinggalkan, cukup untuk membuat Amin tersenyum semula. Sweetkan ayah Amin?
Tampalkan kasut untuk sementara

Oleh kerana kasut Amin sudah lusuh teruk, ayahnya mengambil inisiatif untuk menampal kasut anaknya dengan pita pelekat supaya Amin boleh terus bermain. Walaupun tidak mampu bertahan lama, jadilah asalkan boleh guna kan?
Haa, saat itu jelas terpancar wajah kegembiraan seorang anak apabila ayahnya tidak putus memberikan bantuan dalam menaikkan semula semangatnya bermain bola sepak. Beruntung betul jadi Amin kan? Tapi, mampu ke kasut dengan pita pelekat bertahan lama? Adakah ayah Amin akan belikan Amin kasut bola baru?
Nak tengok apa lagi yang ayah Amin lakukan dalam memenuhi permintaan anaknya?

Semuanya ada dalam video penuh di atas…
Capai sebuah impian dengan bantuan BR1M

Bila keinginan melebihi segalanya, tiada apa yang dapat menghentikannya. Seperti yang anda dapat lihat, impian ayah Amin mampu dicapai dengan Bantuan Rakyat 1 Malaysia (BR1M), begitu juga dengan anda di luar sana. Ada di antara anda yang masih belum tahu apa itu BR1M?
BR1M adalah inisiatif kerajaan dalam usaha untuk meringankan beban kumpulan berpendapatan rendah di Malaysia. Sejak diperkenalkan pada tahun 2012, sudah banyak wang diagihkan kepada lebih 5.2 juta isi rumah yang mewakili 80% isi rumah penduduk Malaysia dengan jumlah mengikut kategori tertentu. Banyakkan?
Siapa antara yang layak menerima BR1M dan berapa jumlah yang diperuntukkan?

Ada beberapa kategori dan jumlah bantuan diperuntukkan mengikut kelayakan, semuanya mengikut jumlah pendapatan bulanan anda juga. Rujuk butiran di bawah untuk penjelasan lebih jelas…
Kategori 1
Individu berpendapatan bulanan RM2,000 dan ke bawah
Feb – RM450
Kategori 2
Isi rumah berpendapatan bulanan RM3,001 – RM4,000
Feb – RM300
Jun – RM300
Ogos – RM300
Kategori 3
Isi rumah berpendapatan bulanan RM3,000 dan ke bawah
Feb – RM400
Jun – RM400
Ogos – RM400
Anda boleh semak status permohonan BR1M anda secara online di www.ebr1m.hasil.gov.my
“BR1M telah menyalakan pelbagai impian sejak dilancarkan. Dan akan terus menyalakan impian 7 juta rakyat Malaysia”
Jumlah BR1M bakal dinaikkan dan kategori penerima akan ditambah – Perdana Menteri

Berita baik untuk anda! Jika anda ada menonton pembentangan manifesto Barisan Nasional (BN) oleh Perdana Menteri, Datuk Seri Najib Razak baru-baru ini, beliau ada menyentuh topik BR1M. Selain jumlah yang kami kongsi di atas tadi, penambahan jumlah dan kategori akan dibuat jika BN menang PRU-14 kali ini. Wah!
Beliau berkata, janji itu boleh dipenuhi kerana ekonomi negara semakin kukuh akibat pelbagai faktor selain kesan peningkatan hasil kutipan GST. Bagusnya! Berapa jumlah dan apa kategori yang ditambah ya?

Kadar BR1M untuk isi rumah berpendapatan RM3,000 ke bawah akan dinaikkan daripada RM1,200 kepada RM2,000. Mereka akan terima pada Jun dan Ogos yang masing-masing akan digandakan dari RM400 kepada RM800.
Isi rumah berpendapatan RM4,000 ke bawah akan menerima BR1M berjumlah RM1,500 berbanding RM900 ketika ini. Mereka yang akan menerima pada Jun dan Ogos ini pula akan digandakan daripada RM300 kepada RM600.
Bagi bujang berpendapatan RM2,000 ke bawah, kadar BR1M akan ditambah RM150 kepada RM600 berbanding RM450 ketika ini.
Kerajaan juga bercadang menambah satu lagi kategori baru untuk isi rumah berpendapatan RM4,000 hingga RM5,000 yang akan mendapat RM700. Bayaran akan dibuat sebanyak 2 kali, iaitu pada Jun dan Ogos.
Manakala RM1,500 akan diberi kepada anak penerima BR1M yang menyambung pelajaran ke pengajian tinggi.

Banyakkan? Seronok tak?

Untuk maklumat lanjut mengenai Bantuan Rakyat 1 Malaysia dan pelbagai lagi inisiatif kerajaan untuk rakyat Malaysia, layari laman web Better Nation. Jangan lupa follow laman sosial Facebook, Twitter, Instagram & YouTube Better Nation juga ya. Sama-sama kita membina kehidupan bermakna!


‘Kalau Anak 2 Tahun Masih Belum Bercakap, Jangan Teragak-agak Jumpa Pakar’

Secara umumnya, anak kecil yang normal sudah mula bertutur dan membebel bunyi tertentu bermula usia 1 tahun ke atas. Walaupun perkembangan setiap anak mungkin berbeza, namun ibu bapa perlulah peka dan memantau kebolehan pertuturan ini kerana ia berkait rapat dengan faktor kesihatan mereka.
Dalam artikel kali ini, kami berbesar hati kerana Puan Norakma Jamlos sudi berkongsikan kisah anak beliau yang lambat bercakap atau dikenal sebagai ‘late talker’. Semoga ia dapat memberi panduan dan juga inspirasi kepada ibu bapa yang mengalami masalah yang sama.

Mari ikuti coretan beliau selengkapnya di bawah.
Anak Masih Belum Bercakap Pada Usia 2 Tahun
Tergerak hati ingin berkongsi cerita kisah anak perempuan merangkap anak ketiga saya. Saya mula bawa dia berjumpa dengan doktor di Hospital Selayang pada umur dia 2 tahun.

Saya mula perasan dia bukan macam kanak-kanak lain dan nampak sangat berbeza terutamanya sebab dia masih tak boleh bercakap walaupun sudah berusia 2 tahun.

Rentetan Peristiwa & Temujanji Doktor
Berikut adalah rentetan daripada temujanji doktor yang saya hadiri untuk mendapatkan diagnosis terhadap keadaan sebenar anak saya.
07/06/2017 – Pergi ke Klinik Kesihatan untuk imunisasi 2 tahun. Sambil itu saya bercerita kisah anak dan kebimbangan saya terhadap perkara di atas. Sehubungan itu, jururawat di Klinik Kesihatan telah membuat surat untuk saya mendapatkan appointment di hospital.
24/8/2017 – Berjumpa dengan doktor pakar kanak-kanak di hospital. Doktor sarankan untuk berjumpa dengan pakar telinga dan mata (ENT) terlebih dahulu.
18/9/2017 – Kami berjumpa dengan pakar ENT. Alhamdulillah, keputusannya normal hearing bilaterally.
30/11/2017 – Berjumpa lagi dengan doktor pakar kanak-kanak Hasil Ujian Saringan M-CHAT menunjukkan anak saya gagal dalam 10 item. Dan kesemua item yang gagal adalah item yang kritikal. Doktor diagnosis sebagai autisme tapi masih belum disahkan lagi. Allah sedihnya….
Ciri-ciri anak saya ketika berumur 2 tahun antaranya:

Tiada eye contact.
Bila panggil buat tak tahu .
Suka main sendiri.
Speech delay, sepatah perkataan tak pernah sebut, hanya aaaaa dan sangat bising mulutnya.
Tak pandai nak bersalam dengan orang mahupun kami Ummi dan Abah dia.
Tak berminat untuk bermain walaupun dengan kakak-kakaknya. Bila ajak main dia lari.
Tak pernah nak pedulikan orang disekeliling dia. Dia dengan dunia dia sendiri dan dia juga seolah-olah tidak mengenali kami.
Suka mengibas-ngibas tangan kalau dia [email protected] excited (flapping hands).
Alhamdulillah dia tak ada behavior problem.

Sekarang umur anak saya dah masuk 2 tahun 7 bulan. Banyak yang berubah cuma masih tak boleh bercakap lagi.  Tapi ciri-ciri autisme masih ada. Antara perubahannya:

Eye contact dah ada walaupun terhad.
Arahan-arahan mudah pun dia dah mula faham.
Bila saya marah, cepat-cepat datang dan peluk cium.
Bila panggil dah mula pandang. (kadang-kadang tak pandang sebab asyik panggil je)
Pandai cari saya bila saya tak ada, tahu dah nak cari Ummi kat mana. (office Ummi laaa kat dapur)
Sudah mula nak bermain.
Flapping hands masih ada. Tapi saya mula ajar jangan buat flapping hands dan tukar pada tepuk tangan (claps hands) bila rasa gembira @ excited.

Alhamdulillah banyak yang berubah. Cuma untuk ‘merawat’ ciri autisme memang agak susah, ada masanya boleh jadi ‘singa’, kadang-kadang pula jadi ‘tarzan’.
Banyakkan membaca dan tambah ilmu dari sumber yang dipercayai. Tips dari Group Autisme Malaysia di Facebook pun banyak membantu.
29/1/2018 – Kami akan berjumpa dengan Speech Therapist. Semoga urusan kami di permudahkan.
Puan Norakma Jamlos bersama suami dan ketiga-tiga anaknya.
Panduan Untuk Ibu Bapa Jika Anak Lambat Bercakap
Berikut adalah beberapa checklist yang boleh anda semak dalam memantau kebolehan pertuturan anak mengikut perkembangan usianya.

Umur

Kemahiran bahasa

0 – 6 bulan

Senyum apabila mendengar suara ibu/penjaga
Menggerakkan kepala & mata ke arah bunyi
Mengeluarkan bunyi-bunyian seperti menghasilkan bunyi vokal (/aaa/) yang nyaring (video)

7- 11 bulan

Membebel- ‘baba’, ‘mama’, ‘dada’ tanpa maksud tertentu
Faham perkataan ‘jangan’ dan arahan mudah seperti ‘bye-bye’, ‘salam’
Meniru bunyi mudah seperti bunyi binatang dan kenderaan

1 tahun

Meniru suku kata perkataan, contoh: ‘bola’ à /la/, ‘abah’ à /bah/
Menguasai 10-25 perkataan
Dapat menunjukkan bahagian badan asas
Menggunakan kata sosial, contoh ‘hello’, ‘bye-bye’
Memanggil nama ahli keluarga terdekat

2 tahun

Menguasai kira-kira 50 perkataan
Menggabungkan 2-3 patah perkataan
Mengikut arahan tanpa bantuan isyarat
Tumpuan terhadap sesuatu aktiviti selama lebih kurang 5 minit

3 tahun

Bercerita menggunakan ayat lebih panjang dan sempurna kira-kira 3-4 perkataan
Dapat menyebut nama penuh
Faham soalan ‘apa’, ‘bila, ‘mana’, dan ‘bagaimana’

4 tahun

Faham konsep seperti warna dan saiz
Dapat menjawab soalan tentang fungsi objek
Menggunakan ayat yang panjang dengan kata hubung seperti ‘dan’, ‘dengan’
Menyebut bunyi konsonan kira-kira 90% secara tepat

5 tahun

Bercerita tentang sesuatu topik dengan ayat panjang, kira-kira lebih dari 5 perkataan
Menggunakan sambungan kompleks seperti ‘selepas itu’, ‘atau’ dan ‘tetapi’
Faham arahan kompleks
Bahasa dan pertuturan menyamai orang dewasa

(Sumber: Poster Terapi Pertuturan Kementerian Kesihatan Malaysia)
Jangan Berfikiran Negatif, Rujuk Sumber Yang Betul
Akhir sekali, jika anda melihat anak orang lain masih tidak boleh bercakap dan tidak sama sifatnya macam anak anda, jangan terus berfikiran negatif ya.
Kajian telah membuktikan pengesanan awal masalah autisme dapat meningkatkan prestasi dan fungsi kanak kanak tersebut. Oleh itu, pengesanan awal dengan melakukan Ujian Saringan M-CHAT merupakan antara langkah paling berkesan bagi mengesan kanak kanak Autisme seawal 18 bulan.
Diharapkan dengan perkongsian cerita saya ini tiada yang menyinggung perasaan sesiapa. Saya sekadar berkongsi dengan tujuan meningkatkan kesedaran kepada umum. Yang penting, jangan teragak-agak untuk membawa mereka berjumpa dengan doktor pakar. Saya percaya masih ada lagi ibu bapa yang ‘menyimpan’ anak di rumah tanpa mengambil tindakan proaktif terhadap masalah ini.

*Perkongsian asal oleh Puan Norakma Jamlos ini diterbitkan semula dan disunting dengan kebenaran. Untuk sebarang pertanyaan lanjut, boleh semak post asal atau berhubung terus dengan beliau di SINI.


Anak 7 Tahun Ini Pekak Sejak Lahir. Bila Dengar Suara Ibunya Buat Pertama Kali, Dia Rasa Terharu.

Selepas menjalani pembedahan, anak ini boleh mendengar suara ibunya. Sungguh, Allah Maha Berkuasa.


Anak Ada Masalah Ekzema, Ada Kaitan Ke Dengan Pemakanan? Ini Jawapan Doktor…

“Doktor, anak saya ada ekzema. Boleh cek makanan apa dia alergik?”
Masalah ekzema bukan sesuatu yang baharu dan ramai orang mengalami masalah tersebut. Lebih menyedihkan apabila melihat anak kecil mengalami masalah itu kerana gatal sehingga menyebabkan terluka.

Perlu diingatkan, ekzema berlaku disebakan pelbagai faktor dan pemakanan bukanlah faktor utama. Hal ini diulas dengan lebih lanjut oleh seorang doktor di media sosial. Diharapkan dapat memberi manfaat kepada orang ramai.
Baca juga: Anak Ekzema Sampai Kulit Merekah, Ibu Tekad Jaga Pemakanan Sampai Turun 11KG

ANAK ADA MASALAH EKZEMA, ADA KAITAN KE DENGAN PEMAKANAN?

Seringkali pesakit datang ke klinik saya, minta allergic test. Banyak orang fikir ekzema = food allergy. Nak katakan salah, tidak. Cuma kurang tepat saja. Don’t worry, mari kita tepatkan!
1. Eczema adalah sejenis penyakit kulit yang kompleks. Ia bukan disebabkan oleh faktor pemakanan semata-mata. Ada interaksi antara faktor genetic, lapisan kulit luar tidak normal, proses keradangan (dysregulated inflammatory response) & faktor luaran seperti debu, bulu binatang etc.
2. Eczema memang ada kaitan dengan food allergy. Cumanya, food allergy berlaku hanya dalam 5% sahaja dalam pesakit eczema. Sebab itu, ramai pesakit yang sudah elak semua jenis mknan sehingga ada yang terbantut tumbesaran, tetapi ekzema masih juga melarat.

3. So bila hendak suspect pesakit ada food allergy? Firstly, kena tahu food allergy boleh jadi dalam 3 bentuk:
i) IgE mediated reaction – dapat gegata (urticaria) atau bengkak bibir, mata (angioedema) dalam masa 5 minit sehingga 1 jam selepas makan. Boleh sehingga sesak nafas, pengsan dan nauzubillah meninggal dunia (anaphlyactic shock).
ii) Combined IgE & cell-mediated (delayed) reaction – ini boleh berlaku dalam ekzema. Tapi tak semua jenis ekzema. Selalu suspect apabila kanak-kanak ada ekzema yang teruk, dan masih degil walaupun sudah dirawat sebaiknya (recalcitrant cases of moderate to severe atopic dermatitis).
iii) Delayed reaction – contohnya systemic contact dermatitis. Ini jarang.
4. Untuk diagnose food allergy, doktor kena ambil history yang lengkap. Boleh rujuk gambar ini untuk soalan yang wajib kena tanya. Memang berjam dengan pesakit. Kalah polis interview orang jahat.

5) Sebagai ibu-bapa, kalau anda suspect anak ada food allergy, boleh start dengan food diary sebelum datang jumpa doktor. Pukul berapa makan pagi, tengahari, malam. Pukul berapa naik gatal/masalah kulit.

6. Kenapa tak terus sahaja buat test? Nak buat test bukan macam kita tukar baju ja kawan-kawan. Dapat result test positive, tak bermakna allergic. Kena kembali kepada history. Kita panggil ini sebagai ‘clinical relevance’. Nak interpret test, memerlukan kepakaran.
7. Food elimination kena dapatkan daripada nasihat pakar ya. Jangan senang-senang. Kanak-kanak perlukan zat dan nutrisi untuk perkembangan mental dan fizikal. Diagnose food allergy mempunyai implikasi yang besar ya. Bukan sekadar manis kata di bibir.

Akhir kata, tak salah kalau ibu-bapa risau anak mereka ada food allergy. Tugas kita sebagai doktor adalah untuk mengenalpasti kerisauan itu dan jika perlu, kita rujuk utk kajian selanjutnya. Jangan pula kita perlekehkan dan terus campak ke tepi kerisauan mereka ok?
Sumber: Twitter Dr Aween Liana


Anak Akan Jadi Kurang Nakal Jika Ibubapa Selalu Berikan Ciuman Di 4 Tempat ‘Ajaib’ Ini!

Mak Ayah Wajib Tahu Kat Mana Nak Cium dan Gosok Anak-Anak
Kadang-kadang anak kita jadi liar dan nakal sebab dia kurang sentuhan dan ciuman mak ayah dia sebenarnya. Perasan tak kalau anak kita jatuh sampai benjol kepala, kita automatik rasa nak peluk cium anak kita dan gosok-gosok tempat benjol tu dan serta merta anak kita pun jadi makin tenang dan berkurang sakitnya. Perasan tak?
giphy.com

Tu la keajaiban sentuhan dan ciuman!
Tapi nak cium anak pun kena ada ilmu baru la makin berkesan untuk anak kita. Ada 4 tempat ciuman dan 6 tempat gosokan yang kita kena hafal.

4 TEMPAT CIUMAN DAN 6 TEMPAT GOSOKAN
www.facebook.com/taufiq.razif

1. Ciuman di kepala adalah CIUMAN KEBANGGAN.
Bila kita rasa bangga dengan pencapaian anak kita contohnya dia boleh skor A dalam exam dia cepat-cepat kita cium bahagian tengah kepala anak kita.
2. Ciuman di dahi adalah tanda REDHA.
www.pinterest.com
Bila anak kita buat sesuatu yang buat kita rasa redha dan ikhlas pada anak kita, dahi adalah tempat terbaik untuk kita cium.
3. Ciuman di pipi adalah ciuman RINDU.
http://www.ewebarticle.info/
Bila ambil anak daripada taska atau bila anak baru balik daripada sekolah tempat terbaik nak cium adalah di pipi. Kadangkala tu kalau rindu sangat gomol je pipi pau si comel kita tu.
4. Cium dekat tangan adalah bila kita rasa KASIH sangat dekat anak kita.
www.shutterstock.com
Ciuman di tangan ni istimewa sangat sebab tu kita kena ajar anak kita cium tangan kita. Ramai budak-budak bukan cium tangan tapi sujud kat tangan orang tua. Salah tu! Bersalam kena guna bibir atau hidung. Bukan dahi. Kalau pak Arab mesti dia tegur kalau budak-budak guna dahi masa bersalaman. Katanya dia tu tanda sembah, bukan tanda hormat.
Untuk tempat gosok tu sama je dengan 4 tempat ciuman tadi cuma tambah extra 2 tempat lagi.
1. Gosok di belakang leher ye kalau anak-anak nampak risau atau tak tenteram.
2. Gosok di dada pulak sangat mujarab untuk kurangkan kenakalan anak-anak. Sambil gosok tu mak ayah boleh cuba selawat atau baca surah surah pendek macam Al Fatihah atau Ayat Kursi.
PANTANG LARANG!
http://howafrica.com/
Jangan sesekali cium anak kat bahagian bibir. Memang nampak kiut tapi bibir sebenarnya dikhususkan untuk pasangan halal kita je. Area bibir adalah area yang penuh dengan reseptor yang membuatkan tempat tu jadi supersensitif.
Dikhuatiri boleh membangkitkan nafsu syahwat. Anak-anak pun akan jadi keliru bila umurnya dah agak meningkat ke umur 5 – 6 tahun nanti. Kalau dah terlanjur amal cium mulut nak buat camne? Hentikan sekarang!
p/s : Tolong ajar pasangan kita ilmu ni ye. Saya Taufiq Razif halalkan ilmu ni disebarluaskan.
Sumber: Taufiq Razif


Anak Akan Jadi Lebih Beradab Jika Ibubapa Guna 14 Cara Ini Dalam Kehidupan Seharian

Nak didik anak untuk menjadi seorang yang beradab dan sopan bukanlah mudah. Tambah pula semasa membesar, anak-anak mudah untuk mengikut contoh dari orang sekeliling tidak kira yang positif atau negatif. Jadi, amat penting untuk anda sebagai ibubapa tahu dengan lebih mendalam akan cara-cara yang mudah untuk melatih anak supaya mempunyai adab yang bagus. Jom cuba 15 tips ini.
14 TIPS MENGAJAR ADAB PADA ANAK
Since viral baru ni video anak pukul ibu dia tu. Saya nak share 15 tips ajar adab pada anak. Moga bermanfaat!

1. Sentiasa masuk rumah dengan salam dan ciuman. Cium anak-anak, cium isteri anda depan mereka. Ini akan beri satu sense of love and mercy pada anak-anak.
wolipop.detik.com

2. Jaga percakapan. Jangan pernah mengumpat jiran, atau sewaktu memandu, jangan mengutuk pemandu lain. Anak-anak anda dengar, hadam dan tiru percakapan anda. Hati-hati.

3. Bila call parents, bagi anak anda bercakap dengan mereka juga. Cucu kalau sembang dengan tok, memang lama. Sentiasa bawa mereka ziarah ibu bapa anda. Makin baik anda jaga ibu bapa anda, makin baik lah anak anda jaga anda nanti.
http://www.the-contactgroup.com/
4. Bila hantar mereka ke sekolah, jangan asyik pasang Radio atau CD je. Tetapi, ceritakan pada mereka tentang diri anda. Zaman kecik-kecik anda dulu, zaman bercinta dan sebagainya. This will have a greater Impact -Trust Me!
5. Baca kan pada mereka sepotong hadith setiap pagi. Tak ambil masa lama pun, tetapi kesannya sangat hebat! Cuba lah.
6. Sikat rambut, gosok gigi, perpakaian kemas walaupun anda hanya duduk di rumah. Anak-anak perlu belajar bahawa berperwatakan kemas tiada kaitan dengan keluar rumah. Jadikan kemas itu personality mereka.
http://www.onlymyhealth.com/
7. Kurangkan perkataan jangan atau tak boleh. Along, jangan buat itu, along jangan buat ini, along, itu tau boleh, ini tak boleh. Down lah budak tuu… Focus pada benda yang mereka kena buat atau boleh buat. Ini akan tambah confidence mereka.
8. Mintak izin anak sebelum masuk ke bilik mereka. Jangan sekadar ketuk pintu terus masuk. Mereka pun akan buat benda sama untuk anda.
9. Minta maaf pada anak-anak kalau anda ada buat silap. Ini akan mengajar mereka untuk jadi humble dan polite.
http://alysonschafer.com/
10. Jangan nak jadi sarcastic sangat atau perlekehkan pandangan atau pendapat mereka. Ini akan hilangkan keyakinan mereka, dan menyakitkan hati mereka.
11. Tunjuk kan rasa hormat pada privacy anak-anak anda. Ini penting untuk self-esteem mereka.
12. Ajar mereka sunnah-sunnah gaya hidup Nabi Muhammad ﷺ. Itu yang terbaik!
13. Elakkan bergaduh/bertekak depan anak. Ada salah faham settle elok-elok belakang mereka.
http://www.womansday.com/
14. Layan ibu/ayah mereka (isteri/suami kita) macam Raja/Permaisuri. Macam mana kita layan pasangan, macam tulah anak akan layan kita.
*Memang akan mengambil masa yang agak lama untuk melatih anak-anak tentang adab. Namun apa yang anda perlu lakukan adalah terus sabar dalam mencuba kerana hasilnya pasti akan membanggakan anda!
Sumber: Afnan Rosli


Anak Akan Lebih Berjaya Jika Selalu Dengar Mak Mak Kuat Berleter- Kajian

“Aku ni asyik membebel je dekat anak aku, entah dengar ke tidak…”
Membebel atau berleter dalam kalangan para ibu sudah menjadi normal dalam kehidupan seharian. Kalau sehari tak membebel, memang tak sah! Tapi, tahukah anda bahawa menurut kajian antarabangsa membebel, khususnya untuk anak-anak yang masih kecil adalah bagus untuk perkembangan minda mereka. Katanya, anak-anak yang mempunyai ibu selalu membebel ini lebih berjaya, betul tak?

MAK AYAH KUAT MEMBEBEL SEBENARNYA POSITIF

Kajian ini dilakukan di University of Essex, England yang mendapati anak yang didesak dan dibebel oleh ibu bapa ketika kecil, berpeluang untuk lebih berjaya dalam kehidupan daripada anak yang mempunyai ibu bapanya sebaliknya.

Pemerhatian telah dilakukan ke atas 15,500 gadis remaja, yang berusia 13 dan 14 tahun sejak tahun 2004 sehingga 2014 mendapati, anak yang didesak oleh ibu mereka selalunya telah diletakkan satu standard tinggi yang perlu dicapai. Mereka ini selalunya berjaya melanjutkan pelajaran ke menara gading serta memiliki gaji yang besar setelah meningkat dewasa.

KURANG MASALAH SOSIAL

Bukan itu sahaja, anak-anak yang telah ‘dibebel’ ini kurang mengalami masalah sosial. Tidak la teruk mana pun sebenarnya jika ibu bapa berleter atau membebel ni. Hal ini kerana mereka tidak akan berbuat demikian tanpa sebab. Ini bermaksud, anak-anak akan merasa lebih ‘terkawal’ kerana khuatir perbuatan mereka akan dimarahi oleh ibu bapa.
Jadi, ibu bapa boleh jadikan fakta kajian membebel ini untuk terus beri semangat buat anak-anak yang malas belajar. Mana tahu memang menjadi teknik membebel 24 jam ini.
Sumber : Goodhousekeeping.com


Anak Akan Ubah Segalanya, Ini 11 Pesanan Untuk Pengantin Baharu Tentang Dunia ‘Parenting’

Anda baru berkahwin? Bila dah berkahwin ni, langkah seterusnya mestilah memikirkan tentang perancangan keluarga kan? Namun, masih ramai dalam kalangan pengantin baharu yang masih ‘mentah’ dalam ilmu keibubapaan ini. Seeloknya, persediaan dari segi mental dan fizikal perlu ada sebelum bermulanya fasa dalam dunia parenting ini. Jadi, ini adalah 11 pesanan yang bernas untuk semua bakal pengantin dan pengantin baru tentang apa itu ‘parenting’. Penting ni!
PESANAN UNTUK PENGANTIN BARU (TENTANG ‘PARENTING’).
Ketahuilah anak akan merubah segala-galanya dalam hidup anda. Walau bagaimana ideal sekalipun kehidupan yang kita bayangkan sebelum berkahwin dan ketika awal perkahwinan bersiap sedialah dengan perubahan-perubahan ini bersama-sama.

1)AMALKAN SIKAP TERBUKA
http://agapeher.com/
Pada peringkat awal perkahwinan, amalkan sikap terbuka dan sentiasalah membawa berbincang tentang apa saja kesulitan yang dihadapi. Jika dari awal kita mengambil sikap memendam rasa kerana bimbang sebelah pihak akan terguris, lama-kelamaan kita hanya menjadi lilin membakar diri yang tidak mendatangkan apa-apa kebaikan pada rumahtangga, keluarga dan diri sendiri. Tidak bersetuju pendapat adalah normal tetapi haruslah cuba untuk mencapai kata putus yang memuaskan hati kedua-dua pihak.

2)BIASAKAN DIRI DENGAN TAHUN PERTAMA
http://www.sheknows.com/

Tahun pertama menjadi ibubapa adalah tahun yang sangat mencabar kerana masing-masing bukan hanya perlu menyesuaikan diri dengan ‘orang baru’ yang cerewet, menangis, meraung, buang air tidak kira masa dan tempat, ‘fragile’, jadikan anda ‘zombie’, perlu melekap sentiasa untuk menyusu, tidak tahu serba-serbi dan sentiasa bergantung kepada anda, malah sebagai suami isteri sendiri kita masih dalam fasa suai kenal dengan teman sebilik kita. Jika tahun pertama ini tidak ditangani dengan baik, kita akan mudah terjebak dengan perselisihan faham dan berkecil hati. Sesetengah konflik boleh membawa kepada masalah komunikasi yang berpanjangan dalam kehidupan berumahtangga.
3)BERSEDIA DENGAN PERUBAHAN
http://www.tectar.com.br/
Bersedialah untuk melakukan perubahan pada rutin dan aktiviti yang biasa diamalkan ketika bujang. Libatkan juga pasangan anda dalam aktiviti anda. Jika dia tidak berminat, sekali-sekala berceritalah tentang minat masing-masing. Ini akan mengeratkan lagi hubungan antara suami isteri dan tidak mewujudkan syak wasangka di kemudian hari. Apabila ahli keluarga bertambah, wujudkan family culture yang akan mengeratkan hubungan kekeluargaan. Lakukan aktiviti bersama-sama sebagai satu keluarga. Semua ini harus dirancangkan dan bertekad dari awal.
4)BINA KEPERCAYAAN
www.shutterstock.com
Bina ‘trust’ yang kukuh antara satu sama lain. Kedua-kedua pihak perlu didengari, diberi suara, bertolak ansur dan bersetuju dengan isu-isu yang mungkin timbul satu hari nanti baik tentang ‘parenting’ ataupun perkahwinan.
5)PRIORITI RUMAHTANGGA
http://lmt-lss.com/
Jadikan perkahwinan dan rumahtangga sebagai satu prioriti. Tanamkan tekad untuk sentiasa luangkan masa bersama dan ‘berdating’ walau apabila ada anak nanti. Dating tidak semestinya di luar dengan meninggalkan anak-anak di rumah. Dating di rumah pun boleh. Bersembanglah tentang hal-hal kerja, minat masing-masing dan juga berbincang tentang keluarga. Tanamkan niat untuk tetapkan jadual untuk berjumpa sekali sekala waktu ‘lunch’ ketika hari kerja dan kekalkan ia supaya menjadi amalan yang berterusan. Jika diamalkan dari awal, lama-kelamaan ia akan menjadi habit yang dapat mengukuhkan hubungan antara suami isteri insya Allah. Apabila mempunyai anak, berterusanlah menjadikan keluarga satu prioriti. Tidak ada sesiapa yang akan peduli tentang pasangan dan anak-anak anda melainkan diri anda sendiri.
6) HADAPI KESUSAHAN BERSAMA
http://counselinglongbeach.com/
Masing-masing perlu bersedia untuk ‘evolve’ atau lakukan perubahan. Keadaan dan persekitaran mungkin akan bertukar, Oleh itu apa yang diperbincangkan dan dipersetujui hari ini juga perlu bertukar bersesuaian dengan keadaan. Kita tidak tahu apa yang akan berlaku di kemudian hari jadi perlulah kita bersedia untuk menghadapi segala kemungkinan bersama-sama. Janganlah ‘lautan api sanggup ku renangi’ hanyalah menjadi madah cinta ketika segalanya mewangi dan harum ketika berdua.
7) PERANCANGAN TENTANG BAYI PADA PERINGKAT AWAL
http://www.altsantiri.gr/
Sebaiknya sebelum bayi lahir lagi berbincanglah tentang penjagaan bayi, siapa yang akan menjaganya terutamanya jika kedua-dua suami isteri bekerja, bagaimana jadual seharian suami isteri, penyusuannya, waktu tidurnya, susun atur rumah, rutin penjagaan kesihatan dan sebagainya, Tidak salah jika melakukan perancangan jangka masa panjang juga di awal perkahwinan contohnya tentang pendidikan anak, perancangan kewangan dan sebagainya supaya kita bersiap sedia. Bersedialah untuk dapatkan bantuan jika perlu dan jangan malu untuk belajar dan bertanya dengan orang yang lebih berpengalaman dan kita percayai.
8)TIADA KESALAHAN DALAM ILMU PARENTING
news.vanderbilt.edu
Harus diingat dalam ‘parenting’ tiada kaedah yang betul dan kaedah yang salah. Kita harus terima bahawa kita dibesarkan oleh ibubapa kita dengan cara yang berbeza-beza. Tidak salah jika kita juga merancang untuk membesarkan anak-anak dengan cara yang berbeza tetapi haruslah dipersetujui oleh kedua-dua pihak.  Dengar dan baca SEMUA nasihat ‘parenting’ tetapi pilih yang sesuai dengan dinamik keluarga kita. Apa yang baik untuk keluarga kawan kita tidak semestinya baik untuk keluarga kita. Walau bagaimanapun sentiasalah menuntut ilmu ‘parenting’ dan tidak salah untuk ubah mengikut kesesuaian. Ada kalanya kita perlu mengikut ‘instinct’ kita kerana ‘instinct’ tentang anak-anak selalunya adalah benar.
Sentiasalah mengkaji dan upgrade diri sendiri dengan ilmu. Ambil tahu tentang apa yang penting dan releven dalam dunia di mana anak-anak kita dibesarkan. Usah disamakan zaman kecil kita dengan zaman anak-anak kita.
9) RANCANG KEWANGAN DARI AWAL
http://vokc.org/
Apabila mempunyai anak, perbelanjaan semestinya akan bertambah. Rancanglah kewangan dari awal. Menyimpanlah dari awal walaupun sedikit. Sediakan akaun tabungan untuk anak yang tidak akan diusik. Ketahuilah biasiswa dan pinjaman pelajaran sudah tidak banyak sekarang. Saingan juga sengit. Kita tidak tahu bagaimana pula satu hari nanti apabila anak kita meningkat dewasa. Beringatlah dari awal untuk menyimpan untuk pendidikan anak-anak. 17 tahun hanyalah masa yang singkat. Sedar tidak sedar anak sudah masuk ke peringkat universiti yang banyak memerlukan belanja. Berbincanglah tentang kewangan keluarga dari awal. Pastikan kedua-dua pihak bersetuju dengan rela hati. Bersiap sedia juga untuk hari-hari sakit anak dan juga diri kita sendiri yang akan memerlukan belanja.
10) BUKAN SELAMANYA NAK ‘LOVEY DOVEY’
http://www.lanlinglaurel.com/
Apabila kehidupan yang ‘lovey dovey’ berdua menjadi bertiga, berempat, berlima dan seterusnya, kehidupan akan semestinya berubah. Tidur anda tidak lagi senyenyak dulu, makan asalkan tidak lapar sahaja, mandi pun tidak boleh berlama-lama, lawatan ke tandas sering terkocoh-kocoh, rumah umpama tongkang pecah, diri kurang terurus dan sering menjadi emotional, stres, keliru, takut, gementar akan segala kemungkinan dan kesilapan yang mungkin anda lakukan, INGATLAH semua ini adalah normal. Semua orang melalui situasi ini.
11) JANGAN TERLAMPAU KETAGIH DENGAN MEDIA SOSIAL
http://ciaomagazine.com.au/
Usah dijadikan media sosial sebagai kayu ukur kebahagiaan kerana yang kita lihat di media sosial hanyalah yang indah dan wangi. Jika kita sentiasa mengamalkan komunikasi yang terbuka dengan pasangan, sentiasa mendengar dan memberi suara, insya Allah kita akan berjumpa jalan penyelesaian bagi segala kesulitan yang dihadapi dalam rumahtangga dan keluarga.
Buatlah apa yang terbaik untuk rumahtangga anda, keluarga anda dan anak-anak anda. Jadikan Al Quran dan Sunnah sebagai panduan kehidupan anda sekeluarga sentiasa. Semoga Allah redha dan semoga rumahtangga yang baru dibina ini sentiasa dilimpahi rahmah dan baraqah dari Nya.
www.thinglink.com
Perkongsian ini adalah hasil penulisan dari Puan Noor Afidah Abu Bakar, Certified Positive Parenting Educator (Parent Practice UK) di laman Facebooknya.
Sumber: Parent Connect


10 Aktiviti Untuk Anak Lasak, Yang Tak Tahu Duduk Diam

“Anak-anak ni memang tak tau penat kan. Tak berhenti bergerak ke sana ke mari. Diam masa tidur je. Kalau macam ni, buat aktiviti dengan anak-anak lagi bagus. Berlari sana sini ada juga faedahnya.”
Pasti ramai ibu bapa yang mempunyai pengalaman sebegini. Anak-anak yang tidak akan berhenti bergerak selagi mereka tidak berasa penat dan belum puas bermain. Kadang-kala, kita pula yang berasa penat atau mungkin ‘annoying’ dengan ragam mereka yang ‘super duper’ aktif itu. Fuh!

Jika dilihat daripada sudut positif, sebenarnya lebih baik mempunyai anak aktif yang sentiasa bersemangat untuk bermain daripada anak yang duduk diam sahaja tidak bergerak. Itu lebih membimbangkan, bukan? Dengan banyak bergerak, ianya menunjukkan perkembangan ‘gross motor skills’ anak yang semakin baik.
Foto Kredit : torrehercules.com

PERKAITAN ‘GROSS MOTOR SKILLS’ DAN ‘FINE MOTOR SKILLS’
‘Gross motor skills’ dikenali juga sebagai kemahiran motor kasar yang mana ianya merupakan kemahiran melibatkan anggota badan yang besar iaitu tangan, kaki dan keseluruhan anggota badan. Ianya termasuklah merangkak, berjalan, berlari, melompat, memanjat, membaling, menangkap, menyepak, bergolek, menunggang, menarik, dan menolak. Kestabilan serta keseimbangan seluruh anggota badan adalah sangat diperlukan dalam melakukan kemahiran-kemahiran tersebut dalam kehidupan seharian mereka.

Antara aktiviti yang sangat sinonim dengan anak-anak adalah menulis dan mewarna yang berkait rapat dengan ‘fine motor skills’ iaitu kemahiran motor halus yang melibatkan anggota badan yang kecil seperti pergelangan tangan dan jari jemari dalam melakukan sesuatu perkara. Walau bagaimanapun, sebelum anak-anak menguasai kemahiran motor halus tersebut, mereka perlu duduk dengan betul, mempunyai kawalan otot leher, bahu dan tangan yang baik serta membina postur badan yang mantap melalui kemahiran motor kasar.
Ianya jelas membuktikan bahawa selain daripada kemahiran motor halus, kemahiran motor kasar ini juga perlu dititikberatkan.
Foto Kredit : vendettaclan.tk
KEKAL AKTIF DENGAN BERMAIN
Memandangkan kemahiran motor kasar ini juga sangat penting dalam perkembangan anak-anak, kita sebagai ibu bapa seharusnya membantu mereka untuk meningkatkan kemahiran tersebut. Lakukan pelbagai aktiviti bersama mereka dan biarkan mereka kekal aktif dengan bermain.
Berikut merupakan aktiviti-aktiviti yang mungkin dianggap biasa tetapi sebenarnya menyeronokkan serta dapat meningkatkan kemahiran motor kasar anak.
1. TINGTING
Sebagaimana yang kita semua tahu, tingting merupakan permainan tradisional yang sememangnya popular sejak zaman dahulu lagi.
Bermain tingting dapat meningkatkan kemahiran motor kasar anak sekaligus menguatkan lagi otot mereka. Ini kerana mereka perlu mengawal dan menyeimbangkan badan mereka untuk melompat ke dalam kotak-kotak tingting tanpa terjatuh.
Foto Kredit : jornalahora.com.br
2. ‘BUBBLES / BALLOON PLAY’
Jangan kata anak, ibu bapa juga pasti akan berasa seronok dapat bermain belon atau buih sabun ini. Jika dapat melakukan aktiviti ‘bubbles / balloon play’ ini di luar rumah seperti di padang, ianya sudah tentu lebih menarik kerana anak lebih bebas untuk bergerak.
Dengan berlari, mengejar dan menangkap belon atau buih sabun tersebut, ianya dapat meningkatkan kemahiran motor kasar anak dan menguatkan lagi otot mereka.
Foto Kredit : hdwallpaperimages.in
3. ‘GOAL THE TISSUE’
Andaikan bawah kerusi atau bawah meja di rumah sebagai pintu gol. Ambil piring kertas dan kipaskan tisu dari jarak tertentu ke arah pintu gol. Nampak mudah sahaja tetapi ia sebenarnya merupakan aktiviti yang mencabar. Anak perlu mengipas tisu dengan kekuatan tangan mereka sambil bergerak menggunakan kekuatan lutut dan kaki mereka untuk membawa tisu tersebut ke pintu gol.
Aktiviti ini bukan sahaja dapat meningkatkan kemahiran motor kasar anak tetapi juga dapat melatih daya fokus mereka.
Foto Kredit : Google Images
4. PERLUMBAAN BOLA POM POM
Tampal pita pelekat pada lantai sebagai trek perlumbaan. Sediakan straw dan bola pom pom sebelum memulakan perlumbaan. Sebaik sahaja perlumbaan bermula, tiup bola pom pom dengan menggunakan straw mengikut trek perlumbaan yang telah disediakan sehingga ke garisan penamat.
Dengan melakukan aktiviti ini, anak dapat melatih keseimbangan badan mereka ketika menunduk, meniarap atau merangkak untuk meniup bola pom pom tersebut dengan menggunakan straw sekaligus dapat meningkatkan kemahiran motor kasar mereka.
Foto Kredit : parties-and-picnics.org
5. CARI HARTA KARUN
Sediakan senarai barang yang ingin disorokkan dan sembunyikan barang-barang tersebut tanpa pengetahuan anak di tempat yang mencabar untuk dicapai seperti di tempat yang tinggi, tempat yang paling dalam dan sebagainya.
Apabila telah selesai menyembunyikan ‘harta karun’ tersebut, ajak anak untuk mencari barang-barang yang disenaraikan itu. Sekiranya aktiviti dilakukan pada waktu malam, tutup lampu dan gunakan lampu suluh untuk mencari barang-barang tersembunyi. Pencarian harta karun kini bermula! Keseluruhan anggota badan anak akan digunakan dalam melaksanakan aktiviti ini dan secara tidak langsung dapat memperkasa kemahiran motor kasar mereka.
Walaupun mungkin keadaan rumah kita akan kelihatan agak bersepah kelak, tetapi keseronokan anak dalam mencari ‘harta karun’ tersebut pasti dapat mengubat keresahan hati kita untuk mengemas rumah semula selepas itu.
Foto Kredit : logopraxis-worb.ch
6. BALING DADU DAN BUAT GAYA!
Sediakan dadu sebelum memulakan aktiviti. Setiap nombor pada dadu mewakili satu pergerakan. Contohnya, nombor 1 untuk pergerakan ‘merangkak seperti kucing’, nombor 2 untuk pergerakan ‘melompat seperti katak’ dan sebagainya.
Baling dadu mengikut giliran dan anak perlu membuat gaya mengikut nombor yang tertera. Sekiranya terdapat lebih daripada satu dadu, maka lebih banyak pergerakan dapat dilakukan dalam aktiviti ini.
Pergerakan-pergerakan sebegini dapat melatih kemahiran motor kasar anak dan membantu anak untuk membina otot yang lebih mantap. Anak aktif, barulah best!
Foto Kredit : wikiHow
7. BADMINTON BELON
Jom buat kelainan dalam bermain badminton dengan menggunakan piring kertas dan belon sebagai pengganti raket dan bulu tangkis! Cuma perlu tampalkan pemegang pada piring kertas dan tiup belon sebelum mula bermain.
Anak bukan sahaja dapat meningkatkan kemahiran motor kasar mereka dengan berlari, melompat dan memukul belon dengan menggunakan pIring kertas itu tetapi juga dapat melatih daya tumpuan mereka ketika bermain.
Foto Kredit : mimuu.com
8. ‘GRAB THAT SHAPE!’
Gantung tali secara melintang pada laluan pintu masuk bilik atau mana-mana ruang yang bersesuaian. Tali tersebut haruslah digantung lebih tinggi daripada capaian tangan anak. Gunting kain felt pelbagai warna serta bentuk dan gantungkan pada tali tersebut dengan menggunakan penyepit baju, tali atau riben. Berikan anak satu bentuk pada satu-satu masa dan biarkan anak melompat untuk mengambil bentuk-bentuk yang sama yang telah digantung itu.
Melalui aktiviti ini, anak bukan sahaja dapt belajar tentang bentuk dan warna, malah secara tidak langsung dapat meningkatkan kemahiran motor kasarnya.
Foto Kredit : Babyblog.ru
9. ‘MESSY ART PLAY’
Biasanya, apabila anak-anak mewarna dengan menggunakan pensel warna, krayon, berus dan juga warna air, mereka akan mewarna dengan sangat cermat untuk menghasilkan lukisan yang cantik.
Apa kata kali ini kita benarkan anak untuk menghasilkan karya seni dengan menggunakan bola, riben dan warna air pula tanpa perlu terlalu berhati-hati dalam aktiviti mewarna tersebut. Biarkan sahaja anak menghasilkan karya seni mereka secara ‘messy’. Bagaimana caranya? Hanya perlu celupkan bola dan riben ke dalam warna air dan baling ke atas kertas mahjong di atas lantai yang diletakkan jauh sedikit dari tempat anak berdiri. Aktiviti ini bukan sahaja dapat menghasilkan seni abstrak yang unik, malah dapat meningkatkan kemahiran motor kasar anak dengan balingan tersebut.
Sekiranya aktiviti ini dapat dilakukan di luar, ianya adalah lebih baik kerana kita tidak perlu risau jika anak secara tidak sengaja menghasilkan karya seni di dinding atau perabot kita!
Foto Kredit : Google+
10. MENYANYI DAN MENARI
Aktiviti ini merupakan aktiviti yang paling mudah. Cuma perlu menyanyi sambil menari bersama anak-anak mengikut lirik lagu yang dinyanyikan.
Contoh lagu kanak-kanak yang menarik untuk aktiviti ini adalah Kalau Rasa Gembira, Hokey Pokey, Bunyi Haiwan, Lompat Si Katak Lompat, ‘Head, Shoulders, Knees and Toes’ dan banyak lagi. Lagu-lagu sebegini memerlukan anak menyanyi sambil membuat gaya menggunakan anggota badan terutamanya tangan dan kaki. Dengan pergerakan besar tersebut, ianya dapat meningkatkan lagi kemahiran motor kasar anak.
Jika ada cermin besar di rumah lagi bagus, boleh tengok cermin sambil menyanyi dan menari. Jangan-jangan, kita juga akan ketawa besar melihat gaya yang kita buat itu nanti.
Foto Kredit : dailymail.co.uk
JADIKAN AKTIVITI BERMAIN LEBIH MERIAH
Melihat kepada kepentingan kemahiran motor kasar ini, mari mantapkan kemahiran motor kasar anak dengan bermain. Luangkan sedikit masa dengan bermain bersama-sama mereka. Pasti suasana bermain tersebut lebih meriah, melucukan dan menyeronokkan! Gelak tawa kita bersama anak akan menjadikan aktiviti tersebut lebih menarik dan membuatkan kita serta anak lebih gembira. Komunikasi antara ibu bapa dan anak ketika bermain juga dapat merapatkan lagi hubungan antara kita dengan mereka.
Jangan merungut apabila anak aktif. Itu petanda yang bagus. Banyak sebenarnya manfaat bermain ini terhadap anak. Semoga dengan aktif bermain, anak akan membesar dengan bijak, sihat, cergas dan cerdas!


Anak Becok Di Rumah Tapi Pendiam Di Sekolah. 6 Hal Tentang ‘Selective Mutism’ Ibu Ayah Kena Peka

“Peliklah bila Cikgu sekolah Arshad kata dia pendiam sangat di sekolah. Langsung tak dengar suara. Nak kata baru masuk sekolah tak juga. Padahal kat rumah nampak aktif je. Banyak bertanya, suka bergurau, siap menyakat adik-adik dan sepupu lagi. Ada apa-apa yang tak kena ke dengan dia ni agaknya?”
Bila seseorang mula diperkenalkan dengan persekitaran baru dan dikelilingi oleh orang luar, tentulah ada perasaan malu-malu untuk berbual, rasa teragak-agak untuk meluahkan pendapat, atau melakukan aktiviti bersama. Hal seperti ini biasanya berlaku pada anak kecil, terutamanya yang baru pertama kali dihantar ke prasekolah atau taska.

Namun, ibu ayah perlu berwaspada sekiranya anda perasan anak mengalami rasa cemas yang berlebihan sehingga melebihi 2 bulan lamanya. Ini kerana, anak tersebut dikhuatiri mengalami masalah gangguan ‘selective mutism’.
6 Hal Tentang ‘Selective Mutism’ Ibu Ayah Perlu Peka
Berikut adalah beberapa perkara yang ibu ayah kena peka terhadap kondisi berkenaan.

1. Apakah ‘Selective Mutism’?
Menurut laman web One Education, ‘selective mutism’ atau ‘kebisuan selektif’ ini timbul apabila anak berada di situasi sosial yang tertentu. Kanak-kanak yang mengalami gangguan ini boleh bercakap dengan bebas dan konfiden apabila mereka berasa selesa dalam keadaan tertentu.

Namun, dalam keadaan tertentu (contohnya di sekolah) mereka akan mula berasa cemas, gugup, dan takut didengari. Dah macam patung, ‘keras’ semacam dan berbeza sangat personalitinya berbanding di rumah!
Foto Kredit: mamirami.es
2. Perbezaan ‘Selective Mutism’ Dan Pemalu
Benar, kebanyakan yang mengalami masalah ini selalunya disalaherti sebagai pemalu. Bezanya, seseorang yang pemalu mampu beradaptasi dan menyesuaikan diri apabila diberi masa. Tetapi, respon mereka yang mengalami ‘selective mutism’ sentiasa didorong rasa cemas yang esktrem dan seolah-olah fobia.
“…mereka seperti ‘dipaksa’ menutup mulutnya dan tak mampu berbicara,” ungkap Dr. Elisa Shipon-Blum dari Selective Mutism Anxiety Research & Treatment Center menerusi ABC News. Sebaliknya, dalam situasi tertentu mereka ini sangat normal, aktif dan becok bercakap!

3. Siapa Yang Mengalaminya?
Menurut sumber, ‘selective mutism’ dianggarkan berlaku pada 1 dalam 140 kanak-kanak.
Ada pakar berpendapat ia boleh berlaku pada anak seawal usia 2 hingga 4 tahun dan ada juga yang terjadi pada usia remaja.
Foto Kredit: www.activityhero.com
4. Simptom ‘Selective Mutism’
Berikut adalah beberapa simptom ‘selective mutism’.

Rasa malu yang melampau, takut pada orang luar dan tak mampu bercakap dalam keadaan tertentu.
Penggunaan cara komunikasi pada anggota badan yang lain seperti mengangguk, menggeleng kepala, atau menunjuk menggunakan jari.
Dapat bercakap dengan tenang dan konfiden dalam keadaan tertentu (contohnya di rumah).
Berasa resah, fidgeting (membuat pergerakan berulang untuk mengatasi rasa gementar – menggerakkan pen, menggoyangkan kaki, dsb) mengelakkan ‘eye contact’ apabila berhadapan dengan situasi cemas.
Sebenarnya ingin bercakap, tetapi disebabkan kebimbangan, kerisauan dan ketakutan yang menguasai diri, mereka akhirnya bertindak untuk membisu seribu bahasa pada keadaan atau tempat tertentu.

Foto Kredit: hiveminer.com
5. Punca
Menurut laman web kesihatan VeryWell.com. sungguhpun ia sering dianggap berpunca daripada trauma, kajian terkini berpendapat tiada satu sebab jelas yang menjadi punca gangguan ini.
Ia berkemungkinan juga berkait rapat dengan kebimbangan yang ekstrem (anxiety disorder) serta kecenderungan genetik (genetic predisposition).

6. Peranan Ibu Bapa
Jika anak anda dikesan mempunyai tanda-tanda ini, pastikan langkah awal diambil bagi memastikan ia dapat diatasi dengan lebih cepat dan berkesan.
Antara peranan anda dalam membangunkan rasa konfiden dan mengurangkan kerisauan si anak adalah:

Kenalpasti sama ada terdapat sesuatu yang ditakuti oleh anak di sekolah.
Jangan sesekali membanding-bandingkan anak anda dengan adik beradik atau kanak-kanak lain.
Elakkan mengkritik atau memarahinya, terutamanya di hadapan orang lain. Sebaliknya, acknowledge atau cuba fahami perasaan mereka.
Bantunya untuk berkawan atau mendapatkan kawan kerana kanak-kanak yang menghadapi masalah ini biasanya lebih mudah untuk bercakap dengan rakan sebaya.
Perhatikan dan cuba ikut apa yang diminatinya – contohnya anak mungkin boleh menyanyi tetapi tidak bercakap di sekolah.
Kurangkan masa bermain alatan elektronik, menonton TV dan gajet. Galakkannya bercakap melalui aktiviti secara tidak langsung seperti bercerita, bermain puppet, atau atau membacakan buku untuknya.
Hindarkan teknik hukuman dan memaksanya bercakap.
Minta kerjasama guru dan sentiasa bertanyakan keadaan anak di sekolah.

www.ecr.co.za
Jika Perlu, Dapatkan Rawatan
Sekiranya anak anda masih kurang memberi respon, tidak mampu beradaptasi dan enggan bercakap secara ekstrem, cuba kenalpasti puncanya dan ambil tindakan secara proaktif untuk mengatasinya.
Berbincanglah dengan guru mereka dan berjumpalah doktor untuk mendapatkan diagnosis yang lebih tepat tentang kondisi mereka. Biasanya, speech therapy adalah antara rawatan yang dianjurkan bagi masalah ini.


Anak-Anak Boleh Main ‘Tablet’ Tapi Ada Syarat Yang Ketat Perlu Dipatuhi…

Tidak dinafikan anak dan gajet sangat sinonim dikalangan kanak-kanak, malah memang memudahkan rutin harian ibu bapa. Beri sahaja tablet seperti iPad ataupun telefon pintar, anak-anak akan duduk diam. Jadi ibu bapa boleh lakukan kerja dengan tenang.
Ini nampak ketara ketika musim pandemik dahulu, rata-rata ibu bapa perlu bekerja daripada rumah sambil menjaga anak-anak. Jadi mana nak melayan anak lagi, nak bermesyuarat lagi dan membuat kerja-kerja harian.

Baca juga: 10 Etika Melawat Ibu Yang Baru Bersalin, Hormati Permintaan Ibu Bapa!
SYARAT YANG PERLU DIPATUHI
“Doktor, saya baca kanak-kanak yang main tablet ini selalu akan ada masalah perkembangan. Tak boleh main tablet langsung ke, doktor? Tengok TV boleh, tak?”

Boleh sahaja. Anak-anak saya pun main tablet juga. Ada manfaatnya juga, namun ada beberapa syarat ketat yang perlu dipatuhi agar manfaatnya sentiasa melebihi keburukannya.

1. Anak berusia bawah 2 tahun tak dibenarkan untuk didedahkan kepada tablet dan telefon. Ini bagi menjamin perkembangan fizikal, kognitif dan sosial yang optimum buat mereka.
2. Anak tidak boleh ada tablet atau telefon milik mereka sendiri. Tablet dan telefon adalah milik ibu bapa dan dipinjamkan kepada mereka. Jadi, jika ibu bapa minta semula, mereka perlu pulangkan.

3. Dibenarkan main pada jangka masa yang sesuai. Kanak-kanak 2-5 tahun, WHO saran masa maksimum mengadap skrin adalah 1 jam sehari. Lebih singkat, lebih baik. Boleh guna apps untuk hadkan masa.
4. Selama 1 jam itu, anak perlu sentiasa dalam pemantauan dipantau oleh ibu bapa. Ibu bapa perlu pilih dan saring apa yang ditonton anak dan bersedia menjelaskan dan menjawab soalan mereka.

5. Jangan gunakan tablet dan telefon sebagai cara untuk mereka duduk diam dan tidak mengganggu ibu bapa. Kanak-kanak perlu bergerak aktif, meneroka dan bertanya soalan untuk berkembang.
6. Anak dibenarkan main pada tempat yang sesuai. Mereka perlu duduk dengan postur yang elok, paras dan jarak pandangan pada skrin yang selamat. Tak main boleh sambil baring di atas katil atau sofa.

7. Pilih masa yang sesuai untuk bermain, seperti waktu pagi dan petang. Elakkan anak-anak main tablet hampir waktu tidur, dan waktu makan. Ia boleh mengganggu jadual makan dan tidur mereka.
8. Pastikan anak tidak lupa minum air dan pergi ke tandas untuk kencing. Sediakan air minuman untuk anak-anak ketika mereka sedang bermain tablet. Ingatkan mereka jika mereka terlupa.

9. Jika anak kerap meminta menonton dan bermain tablet, itu bermakna mereka kurang diberi pendedahan kepada aktiviti seperti bersukan dan hobi. Ibu bapa perlu bantu mereka cari minat lain.
10. Ibu bapa adalah teladan kepada anak-anak. Mereka tiru cara kita gunakan telefon dan tablet. Tak usah main berjam-jam sambil baring di sofa. Nanti anak ikut. Tunjuklah contoh yang baik.

Ok! Kuatkuasa peraturan ini serta merta! Hari ini juga mula! Boleh? Kalau tak boleh, maka ada risiko perkembangan anak-anak akan terganggu.
Sumber: Facebook Kamarul Ariffin Nor Sadan


Anak-anak Mesti Tonton 15 Cerita Kartun Ini. Ada Mesej Positif!

Anak-anak memang suka tengok cerita kartun, betul tak?
Lagi-lagi sekarang tengah ‘hot’ cerita Upin Ipin, malah ada yang sudah menghafal dialog dalam cerita itu kerana menggunakan bahasa Melayu. Wataknya pun lucu dan bersahaja!

Apa yang ‘best’ sangat cerita kartun ini?
Animasi adalah salah satu cara penyampaian yang paling berkesan untuk menarik minat anak kecil. Gambar yang berwarna-warni beserta karakter yang comel dan unik bukan saja menghiburkan anak-anak, tetapi juga orang dewasa.
Selain itu, jalan cerita yang ringan dan kelakar menggamit kanak-kanak untuk duduk dan fokus setiap kali siarannya ke udara.

Adakah kartun dapat memberi impak positif kepada anak-anak?
Kita selalu menerima saranan untuk mengehadkan masa menonton televisyen, dan secara tidak langsung, ia mencerminkan imej yang negatif terhadap kartun.

Namun, sebenarnya banyak juga yang anak-anak dapat belajar melalui kartun. Jika dipilih kartun yang elok, ia mampu meningkatkan perbendaharaan kata, serta membantu anak kecil memahami bahasa dan mencontohi perlakuan yang baik.
Selain Upin Ipin, ada juga cerita kartun yang menyampai mesej-mesej positif dan memberi inspirasi jika ditonton bersama anak-anak kita.
15 Cerita Kartun Yang Mesti Ditonton Oleh Anak-anak
1. Mulan
Foto Kredit: fanpop.com
Sifat positif yang ingin disampaikan: Jangan mudah putus asa
2. The Lion King
Foto Kredit: dan-dare.org
Sifat positif yang ingin disampaikan: Belajar dari kesilapan sendiri
3. Cinderella
Foto Kredit: playbuzz.com
Sifat positif yang ingin disampaikan: Bersabar, pasti ada ganjarannya
4. Aladdin
Foto Kredit: thewrap.com
Sifat positif yang ingin disampaikan: Jangan menilai dari luaran
5. Lilo and Stitch
Foto Kredit: fanpop.com
Sifat positif yang ingin disampaikan: Ambil berat antara satu sama lain
6. Finding Nemo
Foto Kredit: blogs.disney.com
Sifat positif yang ingin disampaikan: Jangan pandang belakang, tetapi terus bergerak ke hadapan
7. Ratatouille
Foto Kredit: movieposter.com
Sifat positif yang ingin disampaikan: Tidak kira apa jua latar belakang anda, yang penting adalah anda yang sekarang
8. Pinocchio
Foto Kredit: youtube.com
Sifat positif yang ingin disampaikan: Jangan kerap menipu
9. The Incredibles
Foto Kredit: moviepilot.com
Sifat positif yang ingin disampaikan: Apa pun yang terjadi, keluarga selalu di sisi
10. Wreck-It-Ralph
Foto Kredit: g33kwatch.com
Sifat positif yang ingin disampaikan: Cintai diri sendiri
11. Phineas & Ferb
Foto Kredit: www.imdb.com
Sifat positif yang ingin disampaikan: Jangan letakkan had kemampuan anda
12. Kung Pu Panda
Foto Kredit: www.marineford.com
Sifat positif yang ingin disampaikan: Takut dan stress menyukarkan pencapaian anda
13. Turbo
Foto Kredit: youtube.com
Sifat positif yang ingin disampaikan: Jika anda percaya anda boleh, anda pasti boleh
14. The Land Before Time
Foto Kredit: seveninchesofyourtime.com
Sifat positif yang ingin disampaikan: Dengar suara hati setiap hari
15. Wall-E
Foto Kredit: listas.20minutos.es
Sifat positif yang ingin disampaikan: Lakukan apa yang anda gembira lakukan
Foto Kredit: m.edziecko.pl
Tonton bersama anak-anak
Dalam setiap perkara, tentu ada nilai positif dan negatif yang tersembunyi di sebaliknya. Sebagai ibu bapa, kita perlulah sentiasa memantau aktiviti anak-anak.
Lebih baik lagi jika kita dapat turut serta dalam menerangkan mesej-mesej positif yang terkandung dalam cerita kartun tersebut.
Kalau kena caranya, cerita kartun juga mampu memberi impak positif dan mengetengahkan nilai-nilai murni yang boleh menjadi ikutan anak-anak kecil. Seperti yang kita tahu, mereka sememangnya mudah terpengaruh dengan perbuatan yang dilihat sama ada melalui televisyen ataupun dalam kehidupan seharian.
Terapkan sifat positif ini pada generasi akan datang yang semakin hilang dengan sifat murni-murni ini.


Anak-Anak Rindu Makan Di Luar? Ini 5 Resepi Yang Rasanya Hampir Sama Untuk Para Ibu Cuba!

Akibat pandemik COVID-19 yang melanda negara sekarang, sedikit sebanyak telah mengubah corak kehidupan pelbagai lapisan masyarakat terutama kanak-kanak.
Mereka juga turut menerima impak tersendiri dimana mereka tidak boleh pergi sekolah secara bersemuka dan melakukan aktiviti luar. Paling sedih sebab tak boleh makan makanan kegemaran mereka di restoran. Ha.. jangan risau ya, buat ibu di luar sana, anda masih boleh memasak sendiri beberapa hidangan kegemaran anak-anak anda di rumah.

Ini antara 5 resepi makanan di kedai yang anda boleh cuba masak di rumah!
1. Piza Roti

Anak-anak kalau tak makan piza roti ni mesti tak sah kan? Kalau macam tu, cuba lah gembirakan mereka dengan mencuba resepi ini! Sedap tau…

1 keping roti paratha
50g pepperoni ayam
50g lada benggala merah
5 sudu makan pes tomato
5 biji cendawan butang
Hirisan bawang besar
1/2 biji tomato
50g keju mozarella
Keju cheddar
Salad rocket

Sapu pes tomato dipermukaan roti paratha dan susun pepperoni, hirisan bawang, lada benggala, cendawang butang dan tomato dengan secukupnya. Kemudian, taburkan keju mozzarella dan keju parmesan dengan secukupnya. Seterusnya, bakar selama lebih kurang 10 minit sehingga keju cair. Akhir sekali, hiaskan dengan salad rocket. Siap!
2. Popia Inti Daging

Popia daging ni pun kalau makan bila panas-panas tu memang sedap. Lagi-lagi kalau buat makan petang sambil nikmati udara segar di luar rumah tu. Anda patut cuba tau, anak-anak mesti suka!

1 biji bawang besar
2 ulas bawang putih
200g daging kisar
1 sudu teh serbuk lada hitam
1 bungkus kulit popia
Garam dan serbuk perasa secukupnya

Panaskan minyak dan tumis bawang merah serta bawang putih sehingga garing. Masukkan daging kisar dan gaul rata. Kemudian, tambahkan serbuk lada hitam dan garam secukup rasa. Apabila inti sejuk, boleh mula untuk menggulung popia. Seterusnya panaskan minyak dan goreng sehingga kekuningan. Selepas itu, popia boleh dihidangkan bersama sos cili atau mayonis. Mudah kan?
3. Mufin Bayam Berlemak

Ha..ini pula salah satu resepi yang dapat tarik minat mereka. Biasalah, kanak-kanak dengan mufin ni memang takkan berpisah. Dicampur pula dengan rasa sayur bayam nya. Wahhh..kena cuba ni!

250g mentega
200ml susu
100g bayam
Tepung gandum
Serbuk penaik
Soda bikarbonat
1 sudu teh serbuk buah pala
Keju parmesan
1 biji telur
120g krim keju
Tomato ceri

Panaskan mentega dan susu dalam periuk, kemudian masukkan bayam dan layurkan. Kisarkan campuran bayam dan susu sehingga halus dan biarkan ia sejuk. Di dalam mangkuk besar, ayak tepung gandum, serbuk penaik, soda bikarbonat dan serbuk buah pala. Adun rata.
Seterusnya, masukkan kisaran bayam, telur, keju parmesan dan krim keju ke dalam bancuhan tepung. Gaul sehingga sebati. Tuang adunan ke dalam acuan. Letakkan tomato ceri dan bakar dalam ketuhar pada suhu 190c selama 20 minit atu sehingga masak. Siap!
4. Telur Puff Pastri

Kalau anak anda gemar dengan roti bakar tapi nak buat cara lain? Boleh la cuba resepi ni. Simple tapi cukup sedap!

2 paket puff pastri
Telur
Daun bawang
Tomato ceri
150g tomato puree
2 ulas bawang putih
Bawang besar
Garam
Serbuk lada hitam
1 sudu besar minyak masak

Keluarkan puff pastry dan biarkan ia lembut sebentar. Masukkan bawang cincang, salami ayam dan sedikit serbuk lada hitam. Kemudian pecah kan telur ke dalam roti dan atur di dalam loyang yang di alas baking paper, kemudian sapu dengan kuning telur. Bakar pada suhu 180c selama 15 minit. Angkat dan nikmati segera. Siap! Senang je kan?
5. Casserole Sayuran

Tengok gambar nampak sedap je kan? Haa…sesekali kalau nak makan mewah macam ni, boleh saja siapkan sendiri untuk anak-anak. Memang berbaloi berbanding makan di luar tau! Jom lah cuba resepi ni.

1 keping roti paratha
1 lobak merah
2 tangkai daun saderi
2 biji kentang bersaiz sederhana
1 biji bawang besar
Lada benggala
5 cendawan butang
1 cawan kubis bunga dicincang
2/½ sudu makan perisa ayam & sayur
100g tomato puri
300g air
Garam dan perasa secukupnya

Keluarkan paratha dari paket plastik. Biarkan hingga sedikit lembut dan sambil itu, boleh panaskan oven pada suhu 180c. Kemudian, di atas kuali yang dipanaskan, letakkan 1 sudu minyak dan tumis bawang hingga wangi. Seterusnya, masukkan sayur dan tumis juga hingga separuh masak.
Anda juga perlu memasukkan air, tomato puri dan perasa dan biarkan mendidih hingga semua sayur lembut. Ha bila dah lembut, boleh mula pindahkan sayur-sayuran yang dimasak tadi tu ke dalam piring kaserol. Kemudian, letakkan paratha yang disapu dengan telur di atas piring kaserol. Akhir sekali, bakar lebih kurang 15-20 minit atau hingga kekuningan.
Nak makanan lokal macam ni tapi tak boleh keluar rumah? Malabar Roti Kawan Food kan ada!

Walaupun anda tidak digalakkan untuk keluar rumah, tak bermaksud anda tidak dapat menikmati makanan Malaysia yang enak seperti di atas tu kan? Lagi-lagi bila ada Malabar Roti dari Kawan Food ni. Memang amat memudahkan para ibu untuk siapkan makanan yang semestinya menjadi  favourite anak-anak ni..

Kalau anak-anak anda teringin nak makan roti canai dan minum teh tarik ala ala dekat mamak tu, boleh lah dapatkan Malabar Roti dari Kawan Food ni. Rasanya pun sama macam dekat kedai tau! Memang rugi lah kalau tak cuba produk makanan dari mereka ni.
Ada promosi sempena Hari Kebangsaan pada Ogos ini. Jom dapatkan sekarang!

Untuk pengetahuan anda juga, bermula 13 Ogos hingga 19 September 2021, Kawan Food mengadakan promosi bagi Malabar Roti ini tau, dimana jika anda membeli 5 paket, anda akan dapat 4 botol minumam F&N Teh Tarik Ori  secara percuma. Bestnya!
Tunggu apa lagi tu, jom lah dapatkan Malabar Roti Kawan Food ini di SINI.  Bagi anda yang ingin ketahui lebih lanjut mengenai produk ini, boleh juga layari laman web Kawan Food.